text:
Saturday, June 30, 2012
“E ULTIMO DIANAN”
Mescos cu tabatin e prome dianan di e historia humano, mescos lo tin tambe e ultimo dianan di humanidad. Con e asuntonan tabata prome cu Dios a crea e prome hendenan ariba e mundo aki, no tin mucho revelacion den Scritura. Pero con lo ta prome cu e fin di humanidad ariba e mundo aki si ta scirbi hopi cla pa esun cu kier tende. Asina pronto cu e prome sernan humano a cai den pica door di desobediencia na e mandato cla di Señor, pica a drenta den mundo mediante Adam y Eva. Y asina pica a sigui te ariba e momento aki cu mi ta scirbiendo e mensahe aki. Pero for di e mes un dia cu e prome sernan humano a desobedece Dios y a scucha na mentira di e diabel cu ta Satanas e colebra Antigua; Dios nos Tata a duna e promesa di un Salbador cu lo pachura cabes di e colebra Antigua ey, cu ta diabel y Satanas.
Lesa captiulo tres di Genesis. Y den e buki di Revelacion 20:1-3; nos ta lesa unda Satan ta wordo yama: E Dragon, e Colebra Antigua cu ta e Diabel y Satanas. Tanto ta e nomber colebra y dragon , diabel y satanas tin di haci cu e character destrutivo y mentiroso di nos enemgo, e diabel. Y final di Satanas lo ta den e tanki di candela scirbi den e buki di Revelacion 20:10.
Pero, amigonan di tur edad pa kende e Yiu di Dios a surfri y a muri ariba un crus, unda El a carga nos picanan den Su curpa. Den e mes un buki di Revelacion capitulo 20:11-14, nos ta lesa cu na e dia di huicio, tur hende cu nan nomber no ta scirbi den e buki di bida, lo wordo tira den e tanki di candela. Y esey ta mes un lugar unda Satanas lo wordo tira na final di e historia humano ariba e mundo aki. Nos ta roga den nomber di Señor Jesus pa cada uno cu ta lesa e mensahe corto aki, pa bo mes lesa Rebelacion capitulonan 20 y 21. Y encurasha otronan pa nan tambe por lesa y wordo lanta fo’i soño. Pasobra no solamente nos ta bibando den e ultimo dianan, ma nos bida mes ta masha cortico, y tur dia nos por lesa of tende di hendenan cu ta muri. Y nos ni sikiera ta puntra nos mes si e personanan aki cu nos por te asta mira nan potret, tabata personanan cu a tende y obedece e Evangelio bendiciona di Dios.
No ta basta pa carga e nomber Cristian, anto biba manera nunca a existi un Cristo. Mayoria di nos ni sikiera sabi of busca pa sabi, ta kico e nomber “Cristo.” kier meen. Y e pakico di e nomber of titulo ey. P’esey cu e palabra di Dios ta spierta nos bisando: “Con nos lo por scapa, si nos neglisha un salbacion tanto grandi asina? E contesta solemne lo ta: NO TIN SCAPATORIO. Awor bolbiendo na e tema of titulo di e mensahe aki cu ta:”E Ultimo dianan”. Den un sentido e ultimo dianan a cuminsa cu e benida di Señor Jesus den mundo. Pero for di e tempo te awe, tabatin un desaroyo increibel den e historia humano. Y ya for di tempo di e Apostelnan nos ta wordo spierta, cu segun e dianan ta bai pasando, lo tin cambionan cu lo afecta henter humanidad. Y nos ta wordo spierta cu e cambionan na lugar di trece felicidad, lo trece sufrimento manera nunca antes.
Tuma pa ehempel un porcion cortico di Scritura cu ta menciona parti di e cambionan cu nos ya ta experimentando den nos generacion. Na e tempo ey hopi lo bira lomba of cai for di e fe, y nan lo traiciona y odia un y otro, y hopi profetanan falso lo aparece y gaña hopi hende. Y pa motibo di e crecemento di maldad, e amor di e mayoria lo bira frio, pero esun cu para firme te na fin lo ta salba. Y e Evangelio aki di e Reino, lo ta predica den henter mundo como un testimonio na tur nacionnan, anto e ora e fin lo yega. (Mateo 24:10-14). Sea sigur amigonan, pa cada uno di nos haci su mes e pregunta: Mi ta den e fe di cual Scritura ta papia asina cla y persistente? Of mi ta simplemente sigui e multitude den e camina robes? Corda e palabranan aki di nos Señor cu a bisa “Ami ta e camina, berdad y bida; ningun ta bini cerca e Tata sino pa medio di Mi.” Amen y amen!
Posted by Bicento & Betty Henriquez at 7:48 AM No comments:
Den e buki di Mateo 19:13,14, nos ta lesa e siguiente: “E ora ey algun mucha a wordo treci serca djE, pa E pone Su mannan riba nan, y haci oracion, ma e discipelnan a reprende esunan cu a trece nan. Jesus a bisa: Laga e mucha chikitonan bini cerca Mi, y no strobe nan, pasobra e reino di cielo ta pertenece na esunan cu ta manera esakinan.”
Marco scirbiendo tocante e mes un ocacion aki ta agrega: “Mi ta bisa boso e berdad; Kende cu no ricibi e reino di Dios manera un mucha chikito, lo no drenta den dje nunca.” Den otro palabranan, cu te ariba e dia di awe, e palabranan y e declaracionnan aki di Señor Jesus, ta na vigor.
Pone antencion cu no ta e muchanan a bini cerca Señor Jesus, y a pidi E pa E pone man riba nan, y bendiciona nan. Ma ta e mayornan di e muchanan a trece nan. Y nos Señor a haci uso di e ocacion ey, pa siña nos e berdad te ariba e dia di awe.
Recientemente nos tabatin un bon ehempel di e berdad cu nos por siña di dje, aki na Aruba. Y nos ta referi na e loke ta wordo yama: “E prome Santa Comunion di muchanan.” Nos por a mira varios potretnan di muchanan para cu nan mannan poni den un forma religioso di debocion y bisti cu bistinan corespondente. Nos no ta usa e evento aki pa critica of pa ofende ningun hende, ma solamente cu e speransa di por tin e mensahe di salbacion pa medio di fe den nos Señor y Salbador Jesus haci simpel y comprendibel pa tur hende di bon boluntad.
Ami cu ta scirbiendo esaki a pasa dor di e mes un adventura religioso na edad di mas of menos 12 aña. Y personalmente mi por recorda cuanto bes despues mi a sigui tuma e loke ta ser yama “Santa Cena”. Mi por corda claramente con un dia despues di a tuma e Santa Cena, anto ora cu mi a sali pafo di e edificio net prome cu mi a yega na e imahen cu a wordo tumba poco dia pasa durante un tempestad di strena y hoos. Anto mi a pidi Señor pa E tuma mi awor cu mi tin Señor Jesus den mi curason. Pasobra ta esey nos a siña e tempo, y probablemente te awe. Ma awor, bolbiendo na e Scritura cu ta spierta nos, y cu ta siña nos, cu si nos no acepta e Reino di Dios manera un mucha, nos lo no drenta den dje nunca. Den ki sentido nos por acepta e Reino di Dios, mescos cu un mucha chikito?
Amigonan stima pa Señor nos Dios y Tata Celestial Su mes. Tanto ta aki na Aruba y Bonaire y Curaçao, y realmente nos por bisa: “den henter mundo.” E relacion entro mayornan y nan yiunan ta diferente cu apenas algun añanan pasa. Actualmente yiunan ta lanta contra nan mayornan, y mayornan contra nan yiunan. Y den masha hopi caso, e enemigonan di hende ta e mes hendenan di su cas. Pero e boluntad di nos Tata Celestial ta keda basa ariba e berdad di e Palabra di Dios Su mes. Y esey ta pa mayornan stima nan yiunan, y pa yiunan obedece y respeta nan mayornan. Siendo cu esey ta keda berdad relaciona cu nos mayornan enparticular, cuanto mas atencion nos mester duna na nos Tata Celestial, Kende a stima nos asina tanto, cu E no a spaar ni Su propio yiu, ma El a dun’E pa nos tur? Ta p’esey ta para scirbi lo siguiente: Con nos lo por scapa, si nos neglisha un salbacion tanto grandi asina? O sea sigur, y masha sigur pa bo curason no bira insensitivo. Obedece e Evangelio awe, y sea salba. Nos mayornan por comete error, pero nos Tata Celestial nunca lo por haci esey.
Posted by Bicento & Betty Henriquez at 6:40 AM No comments:
Thursday, June 14, 2012
Aki nos ta gosando un plato di Yucca - berdura di nos hofi chikito! E tabata hopi dushi. Mi nunca antes a come yucca, ma awor mi tin un smak p'e! E foto ariba ta e palo di Papaya cu mi a mustra riba POSTnan anterior - mira con grandi nan ta birando! Si un di eseynan mester dal ariba hende si cabes - no papia mes!!
CERCA KENDE NOS LO BAI? (continuacion)
Den nos ultimo dos mensahenan, nos a trece padilanti e cumplimento di e profecianan di Daniel, kende pa e gracia di Dios a profetisa hopi adelanta e sistema di bida den cual nos ta experimentando awe. Y particularmente e sabiduria cu tin awe tur parti di mundo; y e biahamento sin fin buscando mas y mas sabiduria y placer.
Nos no ta bisa cu e cosnan ey ta malo ariba nan mes, ma ta ora cu nos ta duna mas balor na e cosnan ey cu nos ta duna na Señor nos Dios, nos ta robes. Beibel ta bisa nos lo siguiente: “Pero marca esaki: lo bai tin temponan teribel den e ultimo dianan. Hende lo ta stimadornan di nan mes, stimado di placa. Bromado, orguyoso, desobedicido na nan mayornan, ingrato, impio, sin stimacion, ireconciliabel, sin control of domino propio, grosero, odiado di loke ta bon, traicionero, imprudente, soberbe, stimado di placer na lugar di stima Dios; cu tin un forma di religioso berdad, pero ta nenga su poder; evita e sorto di e hendenan aki.” (Lesa 2 Timoteo 3:1-9)
Apreciable co-cuidadanonan y amigonan di cualke nacionalidad cu ta habita e isla aki. E loke e Apostle Pablo a scirbi mas cu dos mil añanan pasa, ta siendo cumpli claramente ariba e dia awe tur parti di mundo, encluyendo den e islanan aki. Nos simplemente no por nenga cu sabiduria y maldad ta bai man den man meimei di nos. Famianan berdaderamente uni, unda tin respet y dignidad pa nos mayornan, y pa nos gobernantenan, y pa nos hefenan di trabao, etc., etc., practicamente ta masha poco. Pero nos mester tene na cuenta, cu ta imposibel pa e Palabra di Dios perde su balor. Y e Scritura ta hopi cla tocante e berdad, di cu un dia pronto Dios, nos Tata Celestial, lo huzga henter mundo cu husticia pa medio di un Homber cu El a destina pa esey. Y Señor, nos Dios a duna nos prueba di esaki door di a lanta e Homber aki for di morto.
Y amigonan di tur edad; mescos cu a socode e tempo cu e Apostel Pablo a haci e declaracionnan ey na un grupo di hendenan hopi inteligente segun e sistema di e mundo aki. Mescos e situacion ta te awe rond mundo. Pasobra nos ta lesa cu asina pronto cu e Apostel a menciona asunto di repentimento di un bida pecaminoso, y di resureccion for di mortonan, algun a cuminsa haci bofon. Sinembargo algun cu a tende e mensahe cu e Apostel a proclama, a kere e mensahe y a sigui hunto cu e Apostel. Nos por bisa cu ta algun persona so a wordo convenci di e necesidad pa repenti di pica y fe den nos Señor Jesus den e ocacion ey. Y practicamente te ariba e dia di awe ta sigui mescos rond mundo, encluyendo e islanan aki. (lesa Echunan 17:22-33)
Anto examina bo mes y mira si bo ta uni cu e bofonadornan of cu e poconan cu ta kere di curason awe. Y te asta den e situacion ey tocante personanan cu ta kere, sea sigur cu bo ta kere di henter bo curason di acuerdo cu loke Scritura ta siña nos. Pakico nos ta bisa esey? E motibo ta cu e mes un Apostelnan ta spierta nos na e peliger di kere pornada. Of kere algo cu ta robes. Ki tristo e ta pa un persona ta miembro den un of otro iglesia, y ta asta batisa den awa, y ta canta himnonan di alabansa, y tin un Beibel na su alcanse y ta wordo yama Cristian, etc., pero toch su creӫncia ta pornada, pasobra e loke e ta kere ta falso.
Amigonan stima pa Señor Dios Su mes, y pa kendenan Cristo a muri y a resucita; Bijbel ta bisa nos lo siguiente: “Den e tempo aceptabel Mi a scucha bo, y ariba e dia di salbacion Mi a yuda bo; mira, awor ta e tempo aceptabel, mira awor ta e dia di salbacion.”
Y pakico e Apostel a scirbi tal declaracion? El a scirbi esaki pa nos awe, mescos cu e hendenan di Corintio e tempo; pa nan no ricibi e gracia di Dios enbano. (Lesa 2 Cor. 5:11-21 y 6:1,2, y tambe Hebreonan 3:12-19)
Cerca Kende anto nos mester bai pa nos ricibi pordon di picanan y bida eterno? E contesta ta cla y sigur pa nos den Beibel, y e ta bisa nos asina aki: “Y no tin salbacion den ningun otro, pasobra no tin otro nomber duna na hende bao di cielo pa medio di cual nos mester wordo salba.” (Echunan 4:10-12)
Posted by Bicento & Betty Henriquez at 11:40 AM No comments:
Esaki ta nos Palo di Papaya cu nos a planta chikito asina for di un pochi ora nos a yega aki na
Kamay! E ta un poco mas cu seis luna y mira si fruta awe! E ta carga carga, y nan ta cuminsa hecha!
SERCA KENDE NOS LO BAI?Den nos prome mensahe relaciona cu e tema aki, nos a menciona e profecia di e profeta Daniel, unda el a profetisa hopi cla e loke lo tuma lugar den e ultimo dianan prome cu e fin. Nos kier a combida cada uno cu lesa e mensahe cortico aki, pa bo tuma tempo pa lesa e buki di Daniel den bo Beibel. Na e final di e buki, ta wordo revela algo interesante unda e ta bisa lo siguiente: “Lo tin un tempo di angustia manera nunca tabatin for di e cuminsamento di nacionnan te e tempo ey. Pero na e tempo ey bo puebel – cada uno kende su nomber ta wordo haya scirbi den e buki, lo wordo rescata. Multitudnan cu ta drumi den e stof di e tera lo lanta: algun pa bida eterno, otronan pa berguensa y confucion eterno. Esunnan cu ta sabí lo briya manera e splendor di e cielonan; y esunnan cu ta guia hopi na husticia, manera e streanan pa semper y semper. Ma abo Daniel, sera y seya e palabranan di e buki te na tempo di e fin. Hopi lo bai di un un lugar pa otro pa aumenta sabiduria.” ( of conocemento)
Anto pone antencion y sigui lesa te na e ultimo versiculo. E versiculo 8 ta bisa lo siguiente: “Ami a tende, pero mi no a comprende. Asina mi a puntra: Mi Señor , kico lo ta e fin di tur e cosnan aki? El a contesta: Sigui bo camina Daniel, pasobra e palabranan aki ta sera y seya te na tempo di e fin. Hopi lo wordo purifica, y hasi sin mancha y refina, pero e malbado lo sigui ta malbado. Ningun di e malbadonan lo comprende, pero esunnan cu ta sabi lo comprende.”
Apreciable amigonan stima pa Señor nos Dios y Tata Su mes. Tin varios cosnan menciona den e porcionnan di Scrituranan ey, cu lo ta imposibel pa nos comprende sin yudansa di otro Scrituranan, y guiansa di e Spirito Santo di Dios. Si nos interpreta e Scrituranan ey y otro Scrituranan den nos propio sabiduria, nos lo fracasa sigur. Como ehempel considera unda e ta bisa cu ta e sabinan lo comprende, y cu ningun di e malbadonan lo comprende. E ta zona net manera cu ta solamente un persona bon educa lo por comprende Scritura, mientras cu ningun di e malbadonan lo comprende. Ta pa e motibo ey nos mester compara Scritura cu Scritura, pa nos comprende ta kendenan ta e malbadonan segun Scritura. Den e buki di Romanonan captiulo uno, cuminsando cu e versiculo 18, nos lo lesa lo siguiente: “E rabia di Dios ta siendo revela for di cielo contra tur impiedad (un bida sin reverencia pa Dios) y maldad di hende cu ta oprimi e berdad pa medio di nan maldad; siendo cu e loke por wordo conoci tocante Dios ta manifesta na nan, pasobra Dios a hasi esey conoci na nan. Pasobra desde e creacion di mundo Su atributonan invisible, Su poder eterno, y naturalesa divino, a wordo mira claremente, siendo comprendi pa medio di loke a wordo traha, asina cu hende ta sin dispensa. Pasobra aunke nan tabata conoce Dios, nan no a glorifica como Dios, ni dun’E gradicimento …..profesando di ta sabi, nan a bira bibo, y a cambia e berdad di Dios na mintira y a adora y sirbi e cosnan crea na lugar di e Creador Kende ta alaba pa semper. Amen.”
Awor un pregunta por ta: Kende ta e sabinan cu lo comprende y kende ta e malbadonan cu ta menciona den Scritura.
E contesta simpel segun Scritura ta esaki. E sabinan segun Scritura ta e personanan, sea homber of mohe, cu a tende e Evangelio di gracia di Dios, y cu yudansa di e Spirito Santo di Dios, ta kere di curason y ta repenti di tur pica, y ta deposita su fe den Señor Jesus, Kende a muri claba riba un crus pa nos picanan, y cu Dios, e Tata, a duna bida atrobe na e tres dia. Esakinan ta e sabinan menciona den e buki di Daniel y dor di Scritura. E malbadonan ta esunan cu no ta kere, of cu no kier kere. Un persona asina sin cu e ta tene cuenta, ta hasi Dios un gañador, y ta desprecia e amor y pacenshi di Señor nos Dios, y ta ignora e sacrificio di e Yiu di Dios cu ta nos Señor y Salbador JesuCristo. Nos sabi cu ta den ignorancia hende ta sigui den e situacion ey. Pero Señor nos Dios ta semper cla pa pordona nos si nos repenti di nos bida di pica, y obedece e Evangelio bendiciona di Señor. (Nos lo continua)
Posted by Bicento & Betty Henriquez at 6:22 AM No comments:
Thursday, June 7, 2012
SERCA KENDE NOS LO BAI?
SERCA KENDE NOS LO BAI?
E foto ta mustra un man di okra di nos hardin chikitu cu Bicento y ami a planta y ta cuminsando gosa su frutanan! Hopi Sop'i yambo! Dushi! Awor nos ta sperando e tomatinan! Nan ta floriando. Ki un privilegio cu den e edad di 85/89 (den un luna di tempo) nos por tin e pasa tempo aki. Dios ta bon!!
Awor.... serka Kende nos lo bai, e topico pa awe mainta.
Nos ta bibando awe den e era di cual e sirbidor di Dios cu yama Daniel, a scirbi. Entre otro cosnan el a scirbi cu lo tin hopi biahamento di un lugar pa otro cu e proposito di aumenta sabiduria of conocemento.
Aunke cu semper tabatin biahamento di un lugar pa otro, e ta cla pa mira cu nunca antes tabatin manera awor. Hopi hende ta biaha pa placer y diberticion. Otronan ta biaha pa studio mas avansa. Otronan no por biaha pa motibo financiero, etc., etc.Y berdad, biahamentonan no ta barata. Y te asta den debe hende por keda pa motibo di gastonan cu tin den biahamento. Y nos no ta scirbi esaki pa condena biahamento tampoco. Ma loke si nos kier hala atencion di tur hende, sea rico of pober, sea bon educa of sea sin gran educacion den sabiduria humano. Y ta esask: Den Beibel nos ta wordo spierta tocante e bobedad di sabiduria di e mundo aki, ora cu esey ta bai contra e sabiduria di Dios. Y pa e motibo ey, nos ta encurasha tur hende cu lesa e mensahe aki, pa bo sigui lesa bo Beibel tur dia, y no bira floho. E motibo pakico nos ta encurasha tur hende pa lesa Beibel ta: Pasobra e palabra di Dios ta bibo y poderoso y ta mas scerpi cu cualke spada di dos fila. Y e palabra di Dios ta penetra te na e divicion di alma y spirito, y ta husga e pensamentonan y attitudnan di e curason. No tin nada den henter e creacion cu ta scondi for di e bista di Dios. Tur cos ta descubri y dilanti wowonan di Esun na Kende nos mester duna cuenta. (Lesa Hebreo 4:12,13)
E loke nos kier hala atencion di tur hende ta e loke nos ta siña for di e palabra di Dios cu yudansa di Spirito di Dios. Y un cos cu nos a siña for di Scritura ta cu e sabiduria di e mundo aki, ta bobedad cerca Dios. Ademas ta para scirbi cu si un hende kier ta sabi den e mundo aki, e hasi su mes bobo, pa e por ta sabi. Scritura ta enfastisa e berdadnan aki, pa cada un di nos por somete nos mes na Dios, y na e palabra di Su gracia. Scirbiendo na e personanan cu a kere e Evangelio aya na Corintio, Apostel Pablo a scirbi lo siguiente: “Boso no sabi cu boso mes ta tempel di Dios y cu e Spirito di Dios ta biba den boso? Si cualke hende destrui e tempel di Dios, Dios lo destrui (e persona ey), pasobra e tempel di Dios ta sagrado, y boso ta e tempel ey. No gaña boso mes. Si cualke di boso pensa cu e ta sabi segun e siglo aki, e hasi su mes bobo (of admiti su ignoriancia) pa e por bira sabi. Pasobra e sabiduria di e mundo aki ta bobedad den e bista di Dios. Manera ta para scirbi: E ta gara e sabinan den nan astusia; y atrobe, E Señor sabi cu e pensamentonan di e sabinan ta inutil.”P’esey amigonan di tur edad cu ta obedicido na e Evangelio bendiciona di Dios. Laga nos stop cu tur gabamento di hende. Pasobra ta na nos Tata Celestial nos mester ta continuamente gradicido cu nos ta den Cristo. Kende a bira pa nos e poder y sabiduria di Dios. P’esey laga cada uno di nos cu ta uno di esnan cu a repenti y kere e Evangelio, considera con nos a wordo yama. Segun Scritura, den esunnan cu a kere den e tempo di e Apostelnan, no tabatin hopi hende sabi segun carni, y no hopi hende di influencia, y ni tampoco di famia di noblesa. Pero Dios a scohe e cosnan bobo di e mundo aki pa brongosa e sabinan; Dios a scohe e cosnan debil di mundo pa brongosa e fuertenan. El a scohe e cosnan baho di mundo, y e cosnan desprecia, y e cosnan cu no ta nada, pa hasi e cosnan cu ta algo bira nada; pa ningun hende por gaba dilanti Dios. Pasobra ta dor di djE boso ta den Cristo Jesus, Kende a bira pa nos e sabiduria for di Dios – cu ta, nos husticia, santidad y redencion. P’esey manera ta scirbi: Laga esun cu ta gaba, gaba den Señor. (Lesa 1 Cor. 1:26-31) Pues, stimanan, unda of serca KENDE nos lo bai pa alcansa sabiduria y satisfacion y trankilidad? E contesta ta: kere den Señor Jesus, y lo bo ta salba, abo y e hendenan di bo cas.
Posted by Bicento & Betty Henriquez at 6:31 AM No comments:
Subscribe to: Posts (Atom)


c: text/html

text:
WILLEMSTAD - Djárason 25 di òktober 2017, alrededor di 10.30 or di mainta, personal di Departamentu di Reshèrshi a detené dos sospechoso relashoná ku ladronisia den kas.
E ladronisianan den kas a tuma lugá:
25 di ougùstùs 2017, na Kaya Timbal;
18 di sèptèmber 2017, na Bentaweg;
18 òktober 2017, Kaya Haggai.
Detenshon di e sospechosonan a tuma lugá na un kas na West Rondeklip i ta trata di e hòmber, S.S.L. di 32 aña di edat, e dama S.A.A.C.A. di 29 aña di edat, ámbos nasé na
Kòrsou.
A presentá e sospechosonan dilanti un fiskal ouksiliar ku a ordená nan enkarselamentu pendiente di mas investigashon. E sospechosonan aki tabata bisto riba un video ku ta bai rònt riba media sosial na momento di un di e kiebro/ladronisia.

robotstxt: allowed

filter: keep


text:
Willemstad - Entrante promé di novèmber 2016, personanan ku ke hasi denunsia di un echo kastigabel simpel, por hasi esaki entre 8’or di mainta pa 8’or di anochi na un di e 5 wardanan di polis, ku ta Barber, Rio Canario, Punda Otrabanda i Montaña, 7 dia pa siman.
Búskeda di e hóben Jefferson Winklaar
Willemstad - Búskeda ta wòrdu pidi di e hóben Jefferson Winklaar, di 16 aña di edat, ku djadumingu 30 di òktober 2016 a bai for di JJIC ántes (G.O.G.) i no a regresá.
Kontròl di tráfiko riba Kaya San Juan i riba Schouwburgweg.
Willemstad - Djárason 19 di òktober 2016 entre 09.00 pa 13.00 or, personal di HIT tim a tene kontròl un di tráfiko general.
Konfiskashon di bòrchinan.
Willemstad - Djasabra dia 22 di òktober den oranan di atardi, polis riba òrdu di Ministerio Públiko a konfiská na un establesimentu di Horeca den Dein, 4 bòrchi ku tabata kontené akusashonnan bastante serio kontra algun miembro di Kuerpo Polisial.
Droga i arma konfiská na aeropuerto.
WILLEMSTAD - Djadumingu mardugá alrededor di 03.25’or Sentral di Polis a risibí informashon ku personal di vigilansia di un kompania di karga na aeropuerto a nota presensia di un hòmber kurasoleño ku tabata aktua sospechoso den e besindario.
Arma Airsoft Prohibí Riba BES
WILLEMSTAD - Rònt mundu ta usa arma airsoft pa hòbi i deporte. E armanan ta hopi paresido na armanan real. Pa motibu ku nan por sirbi komo arma pa menasa, nan ta kai bou di Lei di Arma BES (Vuurwapenwet BES), i pues prohibí riba Boneiru, Sint Eustatius i Saba.
Interupshon den komunikashon via telefòn.
Willemstad - Djasabra 22 di òktober 2016 entre 8or di mainta pa 1or di mèrdia, lo bai hasi mantenshon di linianan di telefòn den Sentral di Polis.


text:
ORANJESTAD(AAN): Pa bo por haci uso di trafico na Aruba, bo tin di percura cu abo, y tambe bo vehiculo ta cumpli cu ley.
Abo mester tin rijbewijs, y bo vehiculo mester tin papel di registro, belasting paga, aseguro, y tambe keuringskaart. E vehiculo mester tin wielnan bon, tur hende cu seatbelt, y si ta anochi, e luznan mester ta corecto. Y chauffeur no por core mientras e ta bao influencia.
Polis a tene un control pisa rond di Aruba riba Diasabra anochi… y consecuencia ta cu bastante chauffeur a keda sin auto.
DIARIO a compronde cu e control a cuminsa den oranan laat di atardi caba. Nan a haci esaki prome net na comienzo di Savaneta, y despues a termina na Bushiri.
Polisnan di trafico, motoriza hunto cu esnan di K9 di Douane tabata envolvi den e accion. Seccion di Cuerpo CEA tambe tabata encarga cu transporta esnan deteni.
Polis a controla tur cos, y hendenan sospechoso a wordo hasta listra. Consecuencia di tur esaki, ta cu a kita basta auto pasobra no tabata tin documentonan na ordo. Hopi hende coriendo cu number siendo cu den 2018 a paga ni 5 cent pa Motorbelasting.
Ademas di esaki, a haya droga riba esnan den auto, core auto bebi etc ta parti di e detencionnan of perdida di vehiculo. Tambe a haya varios hende sin documento di estadia na ordo. Nan a wordo pasa pa Warda Nos Costa.
Esnan cu tabata coriendo rond cu alcohol den auto, y cu hopi hende sinta den auto, a pasa den controlnan mas rigoroso. DIARIO a ripara cu varios auto a resulta cu tabatin tur cos na ordo, y e pasaheronan tambe tin nada ilegal den nan poder, y nan por a sigui! Esaki a ripara hasta cu algun grupo di hoben cu tabata trip anochi. Nan Yaris a wordo para, pero despues di control por a sigui numa.
DIARIO a nota cu Polis a controla algun negoshi tambe pa movimento sospechoso, y cu tin tip a drenta cu por tin ilegal aden. Tur a wordo controla. Hasta a controla e “vehiculonan” sospechoso cu tabata yegando cerca di e famoso Chollerhouse nobo na Shiribana! Aki a gara algun hoben cu droga. Bisiñanan ta gritando di hopi tempo caba, pa autoridad haci algo cu e Chollerhouse aki. E ta birando un neishi di maldad, di ladron, y di adictonan di droga. Pesey henter pueblo di Tanki Leendert, Shiribana, Papaya, y Paradera ta sufriendo di ladronicia.
“Hopi bon”, tabata e comentarionan di e comunidad riba e controlnan aki. Kitando vehiculonan sin documento ta evita cu nan por causa accidente y laga otro chauffeurnan cu si ta cumpli cu nan auto kibra.
Pa e Listramento Preventivo tin e siguiente resultadonan. Nan a captura 27 ilegal. A detene 1 hende pa core bao influencia. A detene 4 pasobra nan tabatin droga den nan poder. Nan tur cuatro ta deteni pa mas investigacion, incluyendo un Marinier.
Tambe a detene 3 hende pa core burachi, y 3 debi cu nan tabatin arma den nan poder.
Tambe Afpakteam a tuma diferente placa pa cash for di bendedornan di droga y tambe illegal cu no por a duna un bon splicacion di unda e placa ta bin. Aki ta papia di mas di 10.000 Florin cash.


text:
Informacion pa STUDIANTENAN
Published on 23/07/2018
Informacion pa studiantenan di Aruba cu ta bay biba afor
Prome cu bo por bay studia afor, mester regla diferente asunto. Un di e asuntonan aki ta cu bo mester regla pa kita bo nomber (schrijf uit) for di e Registro di Populacion (bevolkingsregister). Esaki ta conta pa TUR studiante cu ta bay biba for.
Segun e ley di e Registro di Populacion, e populacion ta existi di solamente personanan cu di berdad ta biba na Aruba. Tur otro hende cu NO ta biba akinan pa un of otro motibo (entre otro pa estudio), MESTER kita nan nomber (schrijf uit). Acaso si un hende no haci esaki e lo por wordo kita automaticamente.
Studiantenan cu ta bay Hulanda
Si bo kier bay studia na Hulanda, bo mester inscribi bo mes na e municipio (gemeente) cu bo ta bay biba na Hulanda. Akibao nos lo duna algun tips pa hasi e inscripcion na Hulanda mas facil.
Kitamento di bo nomber for di e Registro di Populacion (bevolkingsregister).
Prome cu bo biaha pa Hulanda, bo mester kita bo nomber (schrijf uit) for di e registro di populacion (bevolkingsregister). Esaki ta un condicion necesario pa bo por inscribi bo mes na Hulanda. Un di e documentonan cu bo tin cu entrega ora bo ta bay inscribi bo mes na Hulanda ta e prueba di kitamento di bo nomber (uitschrijvingsbewijs) cu bo ta ricibi na momento cu bo kita bo nomber for di e bevolkingsregister. Ora di schrijf uit, ta importante pa bo indica na Censo ta na cua municipio bo ta bay biba na Hulanda. Esaki por diferencia di e municipio na unda bo ta bay studia. Ora di establese bo mes na Hulanda, bo lo inscribi bo mes na e municipio cu bo a indica na Censo cu bo ta bay BIBA. Si bo no haci esaki, bo lo por haya problema ora di inscribi na Hulanda.
Si bo dicidi pa inscribi bo mes na un otro municipio cu esun cu bo a indica na Censo, esaki por trece cun’e cu e inscripcion na Hulanda por tarda, cu consecuencia cu lo bo por haya bo number di servicio civil (na hulandes: burgerservicenummer (BSN)) mas laat.
Inscripcion den Gemeentelijke Basisadministratie (GBA)
Ta recomendabel pa bo busca informacion adelanta, por ehempel riba e website di e municipio, tocante con e inscripcion den GBA ta regla na e municipio. Por ehempel si, mester traha un afspraak of cual ta e documentonan cu bo mester entrega na e momento cu bo ta bay inscribi bo mes. Tin municipionan caminda tin dianan fijo of citanan apart pa locual ta inscripción den GBA di studiantenan cu ta bini for di Caribe.
Na momento cu bo ta bay inscribi bo mes den GBA na un municipio bo mester entrega e siguiente documentonan:
- Paspoort (pa nan por establece bo identidad);
- Comprobante di mudansa (uitschrijvingsbewijs) ricibi for di Censo ora bo a schrijf uit)
- Comprobante di e direccion na Hulanda (por ehempel un copia di e contrato di huur of un carta firma y un copia di e cedula di e miembro di famia cu ta declara cu por lo pronto bo por biba serka dje).
- Acta di nacimento (afschrift van geboorteakte)
Tuma nota: si bo no a nase na Aruba, ta bon pa bo aplica pa un acta di nacimento na tempo for di e pais cu bo a nace y si no ta parti di Reino mester laga traduci esaki (si ta necesario) y laga legalisa esaki (si ta necesario) o laga pone un apostille riba esaki. Pa mas informacion riba e tema aki mester wak riba e website di cada municipio.
Punto di contacto na Aruba
Si tin pregunta tocante e informacion aki riba y/of bo a haya un problema cu bo inscripcion na Hulanda entre otro pa falta di documento por mail nos. Por hanja e emails bao ‘contacts’ riba nos website www.censo.aw.
Nieuws
- Informacion pa STUDIANTENAN
- Instructies en Controle Paspoort
- BELANGRIJKE BEKENDMAKING
- ANUNCIO IMPORTANTE
- Openbare aanbesteding: De upgrading en vervanging van de huidige hardware en ICT infrastructuur ten behoeve van de DBSB
- Openbare aanbesteding: Technisch ontwerp, implementatie en operationeel beheer
- Openbare aanbesteding: Opschoning bevolkingsregister bij de DBSB
Censo
Algemeen Bezoekadres
Schoolstraat 2
Oranjestad
Aruba, Caribbean Sea
Telefoon (297)5223676
Telefax (297)583-9160
Openingstijden
Maandag t/m vrijdag
07.45 - 11.30
13.15 - 15.30
Woensdagmiddag voor publiek gesloten
Afspraak maken
Dienst Burgerlijke Stand en Bevolkingsregister maakt afspraken makkelijk. Snel online een afspraak plannen.


text:
Fundashon FORMA ta pasa ku éksito den investigashon di proseso di eksámen!
Kralendijk – Riba djaweps 17 di novèmber último inspekshon di Karibe Hulandes ahasi un investigashon tokante e solides di e prosesonan di eksámen interno naFORMA. FORMA a pasa e inspekshon ku éksito i awor ta kumpli kompletamente ku ekalidat básiko di enseñansa.FORMA for di 2013 ta kumpli... LESA MAS
Kralendijk – Riba djaweps 17 di novèmber último inspekshon di Karibe Hulandes ahasi un investigashon tokante e solides di e prosesonan di eksámen interno naFORMA. FORMA a pasa e inspekshon ku éksito i awor ta kumpli kompletamente ku ekalidat básiko di enseñansa.FORMA for di 2013 ta kumpli... LESA MAS
Kursonan kanselá
Teniendo kuenta ku e aviso di nos gezaghebber pa tur hende keda paden for di 6:00 PM, e lèsnan di kurso ta kanselá pa awe djaweps 29 di sèptèmber. LESA MAS
Teniendo kuenta ku e aviso di nos gezaghebber pa tur hende keda paden for di 6:00 PM, e lèsnan di kurso ta kanselá pa awe djaweps 29 di sèptèmber. LESA MAS
FORMA lo ta sera riba djabièrnè 30 di sèptèmber
Djabièrnè 30 di sèptèmber FORMA su portanan lo ta sera dor di e mal wer. Nos ta pidi pa sigui pasa e mensahe aki pa tur e studiante i kursistanan. FORMA ta pidi tur pa ta alèrt i seif. LESA MAS
Djabièrnè 30 di sèptèmber FORMA su portanan lo ta sera dor di e mal wer. Nos ta pidi pa sigui pasa e mensahe aki pa tur e studiante i kursistanan. FORMA ta pidi tur pa ta alèrt i seif. LESA MAS
Bunita logro di studiantenan di FORMA
Kralendijk – FORMA ta hopi orguyoso di por kompartí diferente logro di su studiantenan den e último lunanan aki. Un studiante a logra haña su diploma di Divemaster. Sinku studiante a logra pasa nan eksámen di teoria di reibeweis ku éksito. FORMA ta sumamente orguyoso di e studiantenan akí... LESA MAS
Kralendijk – FORMA ta hopi orguyoso di por kompartí diferente logro di su studiantenan den e último lunanan aki. Un studiante a logra haña su diploma di Divemaster. Sinku studiante a logra pasa nan eksámen di teoria di reibeweis ku éksito. FORMA ta sumamente orguyoso di e studiantenan akí... LESA MAS
FORMA ta ranka sali ku kampaña “FORMA on the road” ku posibilidat pa gana un pasashi pa Kòrsou!
Kralendijk – Den luna di yüni FORMA ta ranka sali ku un kampaña di informashon den diferente bario di Boneiru. Durante e enkuentronan akí FORMA ta bai duna informashon di e diferente trayekto i estudionan ku bo por sigui na FORMA. Esaki lo tuma lugá na e diferente sentronan di bario... LESA MAS
Kralendijk – Den luna di yüni FORMA ta ranka sali ku un kampaña di informashon den diferente bario di Boneiru. Durante e enkuentronan akí FORMA ta bai duna informashon di e diferente trayekto i estudionan ku bo por sigui na FORMA. Esaki lo tuma lugá na e diferente sentronan di bario... LESA MAS
Vakatura
- Onderwijsassistent (1 FTE)
- Docent Horeca, voeding en voedingsindustrie (0,2 FTE)
- Docent Plant en (groene) leefomgeving (0,2 FTE)
- Docent Bouwen, wonen en onderhoud (0,2 FTE)


text:
ORANJESTAD(AAN): — Pa mas of menos 9’or di mainta, Maritiem Politie a haya un melding di un diveboat local, cu el a nota un boto straño di registro Venezolano, cu 3 hende abordo, mas of menos 1 miya p’abao di Arashi. Nan tabata haci señal cu nan man, direccion di e diveboat. Maritiem politie a bay na e sitio y a bin haya un boto di mas of menos 27 pia, di registro Venezolano AMMT-1696 di nomber Polaris, cu 3 persona Venezolano.
Maritiem Politie a constata cu e personanan aki tabata den un situacion poco precario. Nan a declara cu nan tabata tin mas di 1 dia sin come. Tambe cu nan a sali dia 21 di December atardi, for di Punto Fijo, pa hiba e boto na Puerto Cabello, Venezuela. Mirando cu a bira scur y nan tabata nabegando direccion nort, nan punto di referencia tabata e lighthouse di Punta Macoya. Door cu no tabata tin coriente na Venezuela, e faro no tabata trahando y a dicidi di sigui nort.
Nan a pasa e tankeronan entre Aruba y Venezuela y na e momento ey nan a mira un luz di faro for di leu. Nan a asumi cu esey tabata nan punto di referencia y a sigui bay nort direccion di e luz.
A nabega henter anochi y na momento cu dia a habri, nan a mira tera, sinembargo nan no tabata sa unda nan tabata. E momento ey, e boto a haya problema, door cu nan tabata falta gear oil. Nan a tira anker y a warda pa ayudo. Maritiem Politie a bin cu nan waf di Playa pa haci tur control y duna nan e ayudo necesario.
Tambe a duna nan cuminda y gear oil pa e boto. Personal di imigracion a scan tur documento y a resulta cu berdad ni e boto, ni e 3 tripulantenan nunca a bin Aruba. Na e momento eynan Maritiem a compaña nan pa e waf di Barcadera y riba e mesun dia, pa 3’or di atardi, despues di a regla tur nan documentonan, e boto a sigui su rumbo pa Venezuela.


text:
Karta Habrí no. 5 dirigí na Poder Hudisial
E KAS ta nos komunidat. Sin base spiritual no por konstruí un komunidat hustu. Título di e artíkulo aki ta un versíkulo Bíbliko (Salmo 127). Pero e prinsipio ta konta igual si e base ta Hinduismo òf Islam. ‘Dios’ ta nifiká ‘Deidat Inmenso Omnipotente y Spiritual’, òf algu similar. Nos no ta referí na niun religion spesífiko. Hustisia ta e eko di e Divino den tur religion. Y si e eko aki no ta resoná, e trahadónan ta mula enbano.
Sin embargo, e forma ku religion ta manifestá su mes último dékadanan, ta problemátiko. Tòg nos no ta rechasá religion. Pasobra sin Dios, no tin nada. Ademas, esensia di tur religion ta igual. Y e esensia ei ta duna nos bida sentido y direkshon étiko. Komo base di komunidat religion ta indispensabel. Pero den nos sistema polítiko, religion no tin poder estatal efektivo, di moda ku e no por wòrdu usá pa konstruí nos KAS na un forma metódiko.
Y nos polítika sekular di awendia a pèrdè tur direkshon spiritual. Aparte di Mantené Òrdu y Tene Atministrashon Públiko, e úniko kos ku polítika ta hasi ta adorá e asina yamá ‘Merkado’. E metanan prinsipal pa hisa Nivel Spiritual di Pueblo y pa Krea un komunidat mas hustu, a keda bandoná. Segun polítika moderno, e KAS ta kla. Pero e KAS aki ku supuestamente ta ‘kla’, ta basá riba Stimashon di Plaka y Desigualdat. Y e ta kousa guera tras guera sin final.
HUSTISIA KOMO MÉTODO. Konklushon ta ku mester usa Hustisia komo Método. Esaki ta un konsepto nobo. Pero kiko por ta mas lógiko? Si nos ta apliká Hustisia komo método pa krea un komunidat mas hustu, nos no por faya. Pasobra si e ta Hustu, e mester ta bon. Asumiendo, naturalmente, ku nos huesnan sa kiko ta Hustu. Pero si nan NO sa esei, nan tin ku bai kas. Pasobra nan trabou ta pa apliká Hustisia. Y si nan no ta kapas di hasi esei, ta ken lo por hasi’é anto?
Nos ta biba den un Era Nobo. Esei ta eksigí un Direkshon y Métodonan Nobo. Polítika y religion NO a trese solushon pa humanidat. Al kontrario, Medio-Oriente ta kimando y miyones di migrante ta kousando káos. Y den tur e desórden aki un tal Donald Trump ta grita ku mester deportá tur ilegalnan. Y durante un Debate Presidensial e ta konta kon el a kumpra tur polítiko pa pone nan hasi presis loke e kier. Añanan largu kaba. P’e ta ‘Business as usual’.
TA P’ESEI NOS TA SKOHE pa Hustisia komo Método. Pa hopi hende esaki ta muchu apstrakto. Mas konkreto pues. Un organisashon nobo lo inisiá un gran kantidat di kasonan pa poko poko krea un komunidat mas hustu. Y pa promové Pas. Esaki ta un proseso largu. Esei ta bèrdat. Pero e ta bai tuma hopi tempu anyhow pa nos sali for di e ‘mess’ internashonal ku nos a hinka nos mes aden. Mihó un solushon lento y sigur ku guera- y krísisnan perpetuo.
Mas konkreto ainda. Nos por konsiderá pa lanta un kaso pidiendo Korte pa ordená Gobièrnu Hulandes pa sali for di NATO y skohe pa neutralidat. For di siglo 19 Hulanda a desaroyá su mes komo e Hues Internashonal. Kasi tur Kortenan Internashonal ta establesé na Den Haag. Hulanda NO por hunga e papel di Hues aki, si e ta sigui partisipá den tur e gueranan di NATO. Si mañan Siria ta aserká Korte Internashonal di UN na Den Haag, pidiendo pa ordená Merka pa stòp di destabilisá e régimen di Assad (loke Merka kasi sigur ta hasiendo kaba!), e ora ei Hulanda no por trata un kaso asina, pasobra avionnan Hulandes ya a partisipá den e guera kontra ISIS kaba. Komo Hues Hulanda mester ta neutral, es desir independiente y imparsial.
STREA DI NORT. Un kolega ya a puntra si nos a pèrdè Strea di Nort? E pregunta ei ta bon biní. E ta señalá progreso. Pasobra un persona ku ta hasi un pregunta asin’ei, sikiera a pensa. Y miéntras ku e situashon internashonal ta sigui empeorá, e kestion di guera òf neutralidat lo bira mas y mas urgente. Y un kaso hudisial públiko por ta un katalisator fuerte pa krea konsenshi den pueblo, hasta si Korte ta rechas’é.
Kon ku bai bini, por lo pronto nos lo limitá nos mes na issue-nan ménos kompliká. A duna e ehèmpel djis pa splika ku ta trata aki di un Método nobo. Hustisia komo Método. Usando e método aki den práktika, nos lo haña sa kiko ta faktibel y kiko nò. Ya a entamá 2 kaso kaba ku tin komo meta pa hisa AOV-uitkering na BES te na nivel di AOW Hulandes.
GMS. E organisashon yama ‘Golden Meand Society’. A skohe e palabra ‘society’ pa indiká kon e organisashon lo funshoná, pero tambe pa referí na ‘komunidat’ en general. Por haña mas informashon na www.arcocarib.com den e ‘free e-book’: ‘Paradigm Regained’. Di kon ta skirbi ‘Meand’ en bes di ‘Mean’, tambe ta wòrdu revelá den e buki ‘Paradigm Regained’.
No spanta. Ta un buki kòrtiku. Den un ratu di ora bo por kaba les’é.
Bonaire, 27 ougùstùs 2015
Michiel Bijkerk, abogado


text:
E tarifanan nobo, ta bini como adicional riba e mercancianan di 34 miljard dollar cu ya a wordo imponi e 25%. Ta trata aki di 279 producto cu ta cay bao di e lista nobo aki di import.
Bao di productonan aki, tin electronica Chines, plastic, chimico y metal cu ta wordo usa pa traha o mantene railroads.
Merca y China ya tin algun tempo caba den clinch cu otro den e guera economico. Manera Merca claba mas porcentahe di importacion riba productonan Chines, China ta contesta bek den mes un tono, clabando porcentahe halto riba mercancianan cu ta bini di Merca.
Donald Trump a menasa den pasado di lo impone un tarifa di 25% riba mercancianan cu ta wordo importa na Merca for di China, na un valor di 200 miljard di mercancia.
Como contesta, China a laga sa cu nan ta cla cu un tarifa nobo pa importacion di productonan Mericano, na un valor di 60 miljard dollar. E pakete nobo di China lo encera producotnan manera gas, material pa traha avion, carni y condoom.
Pues, entre e productonan aki, Merca ta bende cu China 60 miljard dollar y riba esaki China lo claba tambe 25% di importacion.


text:
Bibando un bida diseña. Bo bida tin un mision! Pa kico bo a wordo diseña? E programa aki a wordo crea pa yuda’bo cumpli cu bo proposito. Ban na e manual di bida hunto y haya sa kico e diseño ey ta y con abo por cumpli cu bo potencial unico....
E prome principio cu ta e fundeshi di tur cos den un famia ta AMOR, sin amor un famia no por existi. Amor ta un accion. Nos tin cu siña comunica amor efectivamente.
Tin cinco formanan primordial pa comunica amor.
Principio 1: AMOR! Sin amor un famia no por existi. Den e serie aki laga nos siña hunto con pa aplica principionan na nos bidanan...
Muchanan di awe ta e futuro di majan, pesey nos tin cu inverti den nos famia.
Famia ta hopi importante, pasobra si nos famia ta sano y fuerte nos pais ta prospera.
Den e progama aki nos lo trata diferente topico y principionan cu por yuda nos pa haya un famia fuerte, feliz y sano, un hogar caminda tin paz, gozo...
BIBANDO PA MEDIO DI DISEÑO
*Ken Abo ta?
*Pakico bo ta akinan?
*Kico ta Bo mision special den bida?
*Con Abo lo cumpli cu bo destino?
Un di e cosnan di mas importante den bida ta pa compronde bo proposito.
Bo no ta crea bo proposito, BO TA DESCUBRI’E!
Dios a bisa cu El’a crea tur di nos cu un proposito na mente. Cada ser...


text:
Resultado completo di Aruba Taekwondo Classic Cup. Continue reading
Author Archives: zoomaruba
Julian Wong, Alisha van Geene, Samuel Rosales, Maelynn Fradl, Jaimar Chirinos y Shaquille Barry a sali best fighter den e Aruba Taekwondo Classic Cup.
Julian Wong, Alisha van Geene, Samuel Rosales, Maelynn Fradl, Jaimar Chirinos y Shaquille Barry a sali best fighter den e Aruba Taekwondo Classic Cup. Continue reading
Hoben tri-atletanan di Aruba a competi den e CARIFTA Triathlon & Aquathlon Championships 2018 na Trinidad & Tobago.
Hoben tri-atletanan di Aruba a competi den e CARIFTA Triathlon & Aquathlon Championships 2018 na Trinidad & Tobago. Continue reading


text:
Accidente cu morto riba Pater Eeuwensweg
Willemstad Curacao: Djaluna 8 di òktober 2018, alrededor di 16.55or di atardi, Sentral di Polis a haña notifikashon ku riba Pater Eeuwensweg tin un...
Huramentacion di notario mr. Moerdijk
WILLEMSTAD- Diahuebs 4 di october vice presidente di Corte di Husticia di Corsou, mr. Maurtisz de Kort, a huramente notario mr. Moerdijk. Mr. Moerdijk...
Basta awa a cay na Curacao
Willemstad Curacao: Diabierna mainta hermana isla Curacao a keda asota pa un awacero basta bisa cu a laga varios caminda bou awa. Hasta awa...
Atraco na luga di number na Pieternella
Willemstad Curacao: Polisnan mester a bai kantoor di number na kaminda pa pieternella pa atende ku kaso di atrako ku a tuma luga ora...
Entrada hudicial na Boca Sami cu detencion
Willemstad Curacao: Djárason 3 di òktober 2018, alrededor di 05.15or di mainta, personal di recherche (VVC), U.S.T. i tim di aresto a tene entrada...
Auto a pega candela den careda cu chauffeur
Willemstad Curacao: Unidadnan di brandweer di Rio Canario mester a bay cu urgencia riba Helwin wiels blvd unda un chevrolet cavalier a pega candela...
Curaçao Taekwondo bònt cu kampamentu na Sto Domingo
Fetaeko (Curaçao Taekwondo bònt) a manda 5 Taekwondista pa un kampamentu internashonal ku a tuma lugá na Santo Domingo dia 24 sept. Pa 1...
Polisnan a haya homber sin bida den plas di sanger
Willemstad Curacao: Djaluna mardugá dia promé di òktober alrededor di 04.20’or, Sentral di Polis a risibí yamada di un hòmber bentá den un plas...
Total di 68 aña di prizon den cuatro sospechoso pa asesinato
Willemstad Curacao: Wes a duna su veredikto awe tardi, 28 di september 2018, den kaso "Gabilan". Ta trata e kaso na unda tin 4...
Boto cu arma, droga y macaco abordo intercepta pa Kustwacht
Diabierna mainta tempran, e avion di patruya Dash, di Kustwacht, a tuma nota di un embarcacion tipo “Yola”, cu tabata den e awanan teritorial...
OM Curacao: A deposita 286.000 florin den fondo di criminalidad
Willemstad Curacao: Ministerio Públiko (OM) #Kòrsou a ehekutá resientemente 5 veredikto di wes. Ta trata di un suma di alrededor di 286.000 florin ku...
Entrada hudicial relaciona cu asesinato
Willemstad Curacao: Kontinuando ku investigashon relashoná ku e kaso di tiramentu ku morto ku a tuma lugá djabièrnè 21 di sèptèmber 2018, polis a...
Hobennan cu a atraca señora deteni
Willemstad Curacao: Djabièrnè 21 di sèptèmber 2018, alrededor di 13.12 or di merdia, Sentral di Polis a risibí notifikashon di un kaso di ladronisia...
Corsou cu hopi mas pa ofrece prome cu 2018 termina
Recientemente un delegacion di Oficina di Turismo di Corsou (CTB) y partnernan den e industria turistico a tene un encuentro cu prensa di Aruba...
Homber tira mata den Cubaweg
Willemstad Curacao: Djasabra mardugá 22 di sèptèmber 2018, alrededor di 02.50’or, Sentral di Polis a dirigí unidatnan polisial na Cubaweg na altura di un...
Homber tira mata den auto na Orinocoweg
Willemstad Curacao: Diabierna 21 September 2018 alrededor di 5:06 atardi central di Polis a dirigi unidadnan policial na Orinocoweg pa un caso di tiramento...
Warda Costa cu control ariba tur embarcacion
Diaranson 19 di september 2018 controlnan a tuma luga na e steunpunt di Kustwacht na Corsou riba tur barconan chikito cu ta drenta. Esaki a...
Warda Costa ta intercepta cargamento di droga
Diasabra den oranan di marduga pa 3 or y 55, e avion di patruya di Warda Costa e Dash, ta meld cu lo tin...
Tragedia riba lama pariba di Curacao un homber a perde su...
Diadomingo atardi autoridad na Curacao a keda informa di un tragedia unda boto a bolter cu por lo menos 6 hende abordo pasa di...
Warda Costa ta intercepta boto cu ilegal abordo
Diabierna alrededor di 02:00 or di mainta RCC di Wardacosta a mira un boto sin lus na parti sur di Klein Korsou cu tabata...


text:
Punto di atencion number 1 di 6 Awe nos ta trata :
“Biba social”
Sra. Annelies Schoop, Presidente Sonrisa
‘Sonrisa ta ofrece diferente actividadnan social pa tur su miembronan’.
“Sonrisa tin su Grupo Social cu tin actividad recreativo y educativo tur diabierna atardi. E momento di reuni ta entre 6:00 te cu 8:00 pm. Actualmente nos tin un boluntario Kaisha Gomes cu ta dirigi e grupo aki cu tur e actividadnan. Tin entre otro: obra di man, bolas, karaoke, caminatanan, traha pizza y hopi mas.
Sonrisa tin su propio Grupo Scout cu tin su propio tereno pa haci su actividadnan cada pasa un diasabra di luna, cu ta wordo guia dor di GL Thomas Tromp. E grupo aki tambe ta miembro di Scouting Aruba. E miembronan ta participa na tur evento cu ta wordo organisa manera:
campamento, ‘hike’ cana den aire liber y cushina den mondi.
Nos tin tambe miembronan di Sonrisa Kiwanis Action Club cual ta un grupo cu ta recauda fondo pa yuda bek den communidad, manera tur otro clubnan di servicio aki na Aruba. Nan tin un directiva cu ta reuni cu e miembronan pa plania kico nan mes kier haci pa recauda fondo. Nan tin un adviseur pa guia nan pa tur cos cana manera mester ta.
Manera nos ta custumbra tur aña Sonrisa tin su ‘Vakantie Plan’ pa vakantie grandi. Cu diferente actividadnan riba nos isla y hopi biaha nos ta termine cu un campamento of un weekend den hotel. Di’e forma aki hopi di e miembronan cu porta no tin e posibilidad pa biaha, ta pasa un dushi vakantie manera un turista riba nan mes’un isla.
Un Bida Social ta beneficioso pa nos miembronan di Sonrisa. Loke nos ta constata ta cu e miembronan ta bira hopi mas social den nan bida diario y cu nan ta pendiente di kico tin na Sonrisa pa nan por topa nan amigonan. Nan ta sinti nan mes na cas y na momento c’un haci aña, nan ta festeha cu tur nan amigo y amiganan. Loke tambe Sonrisa a constata ta cu un ta yuda otro y hasta siña otro con pa comunica via whatsapp.
Sonrisa no solamente tin benificio pa e miembronan pero tambe pa e mayornan di e miembronan ora nan tin un bida social. E beneficio cu mayornan ta experencia ta cu nan yiunan ta sera amistadnan cu otro miembro y durante di e actividadnan un ta yuda otro y asina nan no ta sintinan nan so. Un otro benificio cu mayornan ta experencia tambe ta cu mayornan mes ta topa otro y ta siῆa di otro nan experencia como mayor, ademas nan ta encourasha otro. Pa mas informacion por tuma contact cu nos ariba nos pagina di facebook“Sonrisa”.


text:
E artikulo aki a keda públiká anteriormente riba facebook/FengShuiKòrsou dia 25 yanüari 2018
© Skibí pa Reyna Joe
Mi ta nota ku hopi hende ku Feng Shui ke atraé na promé lugá sèn den nan bida.
Lógiko; kiko ta un bida sin sèn i mas ainda kon bo por desaroyá sin sèn.
Si plaka ta bo nesesidat òf énfasis tene kuenta ku bo mester pone loke ta nifiká plaka pa bo den bo bista tur esten bo ta tuma akshon pa e plaka bini di bèrdat.
Rondó di bo mester duna impreshon di ku bo tin hopi plaka.
Hasi mané; te ora e bira realidat.
Unda ku bo wak bo mester mira rondó di bo ku tin ambiente di loke pa abo ta bida di hende ku plaka.
Den bo sala riba mesa, riba bo büro na trabou.
Den bo sala/komedor pone un baki di fruta fresku ku 6 apel kòrá i un anasa loke ta representá sèn.
Bo por pone artifisial tambe pero esun di bèrdat bo por kome tambe sinti ku bo ta kome riku.
Si bo ke sèn pa kumpra algu pone imágen di e kos ei kaminda bo ta mir’é konstantemente.
Bo ke un outo nobo? Pone un plachi/potrèt di e outo ei den bo NW basta bo por wak e konstantemente.
Si ta biaha bo ke biaha pone un globo di mundu òf un barku/avión chiki. Bo por pone tambe bo maleta, pasaporte i karchi di krédito kant’i porta kla pa sali bai.
Si ta paña bunita bo ke sòru pa bo kashi ta na òrdu i ku bo tin bon paña na òrdu aden i ku ora bo ta bisti bo ta aparentá riku. I bisti riku no ke men ku ta delaster kos na moda bo tambe mester tin.
Hasi pa tur kaminda rondó di bo ku bo wak bo ta mira e abundansia ku bo ta bayendo pe.
I tene pasenshi i konfia den e energia ku bo ta i por krea.
Dushi Feng Shui pa bo i si bo tin pregunta komuniká ku bo konsehero di Feng Shui na fengshuikorsou168@gmail.com
©Feng Shui Korsou


text: Central di Polis ta manda un patruya pa Gold Coast pa un caso di ladronicia. Na e sitio polisnan ta papia cu e dama A. El a declara cu dia 28 di juli pa mas o menos 8 or y 30 di anochi, el a bay drumi. Riba e mesun dia pa 10 or y 35 alarma di su telefon celular ta bay pa cual e ta spiera. Poco despues pa 11 or e ta bay aboa pa coy su cartera for di su tas, cu tabata ariba e mesa den sala. Na e momento ey el a ripara cu e cortina di e schuifdeur no ta full cera. Ora cu el a bay pa cera e cortina, el a ripara cu e schuifdeur no tabata full cera. El a bisa cu el a haya esaki straƱo ya cu ta sigur cu el a cera e porta bon. El a ripara cu desconocinan a horta 65 dollar for di su tas y 15 dollar di Antigua for di su cartera. El a entrega denuncia.


text:
Willemstad – Klientenan ku a graduá di e estudionan di lasdó, sastre, karpinté i furadó di SBO nivel 1 a haña bishita di kortesia i pastoral di un delegashon diplomátiko religioso.
Su Ekselensia Nunsio Arsobispu Fortunatus Nwachukwu ta e un Embahador Diplomátiko di Santa Sede, representante direkto di Papa di Roma. Mgr. Julien Kabore tabata Councilor Deputy Head of Mission.
Tur dos religioso ta residensia na Trinidad & Tobago. Aktualmente nan ta ku un mishon religioso ku e meta pa bishita diferente pais den Karibe. Nan a òf ta bai bishitá entre otro Antigua, Barbuda, Barbados, Dominica, Jamaica, Sint Kitts, Nevis, Sint Vincent, the Grenadines, Guyana, Sint Lucia, Grenada, Bahamas i nos islanan Kòrsou, Aruba, Bonaire i islanan Ariba.
Na momentu ku nan a wòrdu informá ku e kliente di SDKK a graduá últimamente nan a hasi un petishon pa medio di e direktor di SDKK, sr. U. Floran, ku a aprobá e bishita pidi. E grupo religioso diplomátiko a wòrdu kompañá dor di miembronan di Tim di Maneho i diferente trahadónan di e Unidat di Korekshon, pa e asina yamá ‘Vocational Building’ kaminda e diferente fasilidat pa hasi estudionan, formashon i entrenamentu pa e klientenan ta ubika.
Despues di a papia, duna realse na e logro di e klientenan i bendishoná nan, nan a ofresé na kada un kliente un pakete ku tabata kontené diferente produkto di uso diario, kosnan di pasa boka i tambe artíkulonan di skol manera pen, pòtlot i skref.
Tambe e grupo diplomátiko religioso a bendishoná e instituto i su trahadónan pa e trabounan ku diariamente nan tin komo reto i pa nan mantené fe den esakinan.
E grupo a haña finalmente un rekorido den e diferente ‘Bloknan’ den SDKK pa asina nan por bishitá, skucha i bendishoná otro abitantenan den SDKK.
E grupo diplomátiko religioso aki a wòrdu kompañá dor di nos lidernan pastoral lokal den persona di Mgr. Luis Secco, Reverendo Gregg, Reverendo Curtis, Reverendo Guillermo, Reverendo Morrison i señor Erich van der Hoeven.
Por sierto Su Ekselensia Fortunatus a nase na Nigeria i ademas di tur su estudionan diplomátiko na Roma e la ser apuntá komo hefe di protokòl i ta papia e lenganan Ingles, Italiano,Aleman, Franses, Spañó i Árabe. Durante di e bishita diferente klientenan a hiba palabra na Ingles i Spañó, kaminda nan a splika kon nan a eksperensiá nan periodo di estudio den SDKK. Por sierto e lenganan ku últimamente nan a pidi bukinan pa nan por a ampliá nan konosementu ku n’e. Akinan a mustra un biaha mas riba e importansia di lesamentu ku ta un vehíkulo pa por komuniká na un forma sano.


text:
Zeewijk – Diabierna mainta algo prome cu 9’or patruya di San Nicolas a bay santana na Zeewijk.
Manera ta custumber, esnan encarga cu Santana a yega mainta y mes ora a cuminsa mira cu algo no ta bon.
E cruz mey mey di e Santana tawata kibra y por a wak cu ta un biga grandi a wordo usa pa kibra esaki. Y sigur lo no ta un persona so.
Asina nos a haya por bisa un tour, unda tur e keldernan y grafnan cu a wordo vandalisa.
” Prome caminda cu ma core bay wak ta unda e muchanan ta dera”, asina e persona encarga cu santana a bisa nos. Danki Dios nada no a pasa eynan.
A puntra si grafnan kibra lo tin link cu otro, e la bisa nos cu no ta mustra. Pa motibo cu e famnan tur ta diferente.
Loke nos a ripara tawata manera cu “nan” a drenta y tawata cana bay links y rechts kibra loke nan tawata kier.
Nos ta papia di dilanti te patras y esey ta loke nan por a constata, e momento cu nos tawata presente ainda nan tawata haya grafnan kibra.
Departamento tecnico (bfto) a presenta y saca varios potret tambe di e susedido.
Via di noticia esnan encarga cu e Santana ta spera di haya contacto cu famianan, pa nan pasa wak si nan propiedad a sufri daƱo.
Marmernan cu a wordo kibra no ta barata y tin famia cu lo no tin e manera pa drecha bek unda nan ser stima ta sosega.
Pakiko ela wordo haci lo keda e pregunta. Sigur no ta trata di un persona so.
Esnan cu por tin cualkier tip, ta bon pa avisa polis na nan tiplijn 11141.


text:
WILLEMSTAD – Benta di fruta i bèrdura na barkunan di fruta venezolano a baha drástikamente, pasó Kleine Werf no ta e lokalidat ideal. Esei Javier Cordero, un dje venezolanonan ku ta bende fruta i bèrdura a duna di konosé den un entrevista.
Reportahe di Roelie van Beek
Ta bai kumpli un luna ku e barkunan di fruta venezolano, despues ku a eliminá e embargo di presidente Nicolas Maduro, a regresá Kòrsou. Durante esun luna ku nan ta mará na Kleine Werf, e benta di fruta i bèrdura a baha drástikamente. Javier Cordero ta bisa ku ainda tin yu di Kòrsou ku no sa mes ku nan ta bendiendo fruta i bèrdura na Kleine Werf. Tin problema ku lugá pa por stashoná outo, miéntras ku personanan di edat no por krusa e brùg pa por yega i kumpra lokual nan mester.
E lokalidat no ta ideal tampoko, pasó gran parti di dia e merkansianan ta haña hopi solo i konsekuentemente nan ta daña hopi lihé. Nan ta hibando pèrdida, pasó ku un benta abou i hopi fruta i bèrdura ku ta daña, ta pèrdida so nan tin.
E públiko konsumidó tambe tin su opheshon pa e lokalidat nobo na Kleine Werf. Mayoria di esnan entrevistá tin hopi problema ku espasio pa por stashoná outo ku ta na un distansha poko leu. Momento ku nan kumpra nan merkansia, nan mester karga saku hopi pisá, pasó ta trata di fruta i bèrdura hinté, pasó no ta pèrmití mas pa bende fruta i bèrdura na pida. Tur e públiko konsumidó entrevistá, kier mira e barkunan di fruta bèk na e banda di Sha Capriles Kade.
Diálogo nashonal
Pa loke ta trata e diálogo nashonal, e siudadano Ardith Meriën ta kere ku gobièrnu masha dia mester a tene un enkuesta, pa laga pueblo di Kòrsou ekspresá su opinion pa medio di por ehèmpel un formulario. Pasó na momento ku tene un diálogo nashonal ku ‘stake holders’, ta trata aki di invershonistanan ku plaka ku ke inbertí den proyektonan ku nan por gana plaka, pero nan no ta tene kuenta ku e sentimentu ku ta biba den komunidat i e balor sentimental i turístiko ku e barkunan di fruta aki tin pa Kòrsou.
Balor turístiko
Israel Loaiza, otro dje venezolanonan ku ta gana su pan di kada dia bendiendo fruta i bèrdura a bisa ku hopi kaminda rònt mundu tin merkadonan flotante, pero ku esun di Kòrsou ta úniko. E ta spera ku gobièrnu lo tene debido kuenta ku e balor turístiko ku e merkado flotante aki tin pa Kòrsou. I ku nan lo por regresá Sha Capriles Kade, kaminda pa mas ku 101 aña kaba e merkado flotante tabata ubiká.


text:
Huidige artikelen
donderdag 4 februari 2016 - Ta pidi tur cliente cu mester busca e pakete di loonbelasting y BBO/BAZV of otro belasting, pa nan tin e persoonsnummer na man
Esaki ta pa e proceso por bay mas lihe
ORANJESTAD – Departamento di Impuesto ta pidi su clientenan cu den e dianan aki mester busca nan pakete di Loonbelasting, BBO/BAZV, Toeristenheffing, Speelvergunningsrecht, BBV y BBVAM, pa nan tin e persoonsnummer na man. Esaki ta pa facilita cu e proceso di entregamento di e pakete na e cliente por bay mas lihe.
Gerencia di Departamento di Impuesto
4 di februari 2016


text:
Karta di sr. Gerrit Schotte na Promé Minister Rhuggenaath, dokumentonan komprometedor ku tin ku subi riba mesa
4 di e 22 preguntanan ku ta di suma importansha den nos karta manda pa promé Minister ayera ta esakinan:
1. E dokumento yama “scope of work” di Ernst & Young di Yüni 2017 pa kana un proseso nobo kaminda nan ta pidi na “Consultancy Fees” un total di 15-25 mion dollar pa buska i trese i sera e dil ku un kompania nobo pa modernisá refineria.
2. Dokumentonan ku ta prueba ku den e último 6 lunanan di 2017 MDPT tim den su konstelashon nobo a pidi uitbreiding di 3.5 mion florin extra riba e 7 mion florin ku nan tin tur aña pa asina paga abogado i Ernst & Young.
3. Dokumento ku ta prueba ku MDPT nobo a pidi pa aprobá budget 2018 pa gasta mas di 12 mion florin den aña 2018 i esaki a presentá na RvC sr. Gilbert Martina i Promé Minister Rhuggenaath.
4. Fund Request pa RDK ku ta prueba ku sr. C. Christiaan ta fakturá RDK i Gobièrnu Rhuggenaath pa 4 luna di trabou den 2017 na un balor di 140,000 mil florin total.
Nos ta sugerí promé Minister Rhuggenaath pa e hunga habri ku Parlamento i en todo kaso ku MFK su frakshon paso si e sigui gaña nos, e dokumentonan ku ta prueba ku nan ta sakeando RDK su fondonan den eksterior na Dollar i Miones di florin ku tin ahinda riba kuentanan di Banko lokal via di Fees i mas Fees di consultant pa asina esakinan yega bek den man di partido polítiko lo sali na kla tòg ku tempu.
Niun dokumento no lo keda skondí pa nos Pueblo. Anto rondo di robo di fondonan di nos pueblo no ta bai tin sekresia di nos parti.
Karta 8 Yanüari 2018 – Pregunta Na Prome Minister MDPT – negosashon futuro di nos Refineria by Gerrit Schotte on Scribd
Athunto: Rapòrt devastador di E&D ku a prohibí gerensha di RDK na Yüni 2017 pa usa i asina aktua konforme akuerdonan stipulá den kontrato di 1994 na bienestar i kuida e propiedat ku ta di Pueblo di Kòrsou.
Final Report – Technical Audit by E&D Texas by MFK on Scribd


text:
Ambientalista preocupa cu snoeimente di mata te demasiado abao
Den oranan di mainta nos a ricibi informe for di un medio-ambientalista di cu e contratistanan di D.O.W. lo ta cortando tur e matanan casi full te na tera. Mesora nos a bay tira un bista y por a mira cu enberdad a corta e matanan aki te hopi abao y a bay busca informacion y a bin logra saca afor cu ta te asina abao nan sa cortanan pero nan ta crese bek. Nos a logra haya sa ademas cu esaki ta simplemente pa protega esnan cu ta cana y cu tin visibilidad pa nan.
.


text:
Diasabra a tuma lugar e Conferencia di Prensa di e campeonato Latino Americano Junior 2018 cu lo bai tuma lugar aki na Aruba.
Paisnan cu lo ta presenta ta:
– Curacao
– Puerto Rico
– Venezuela
– El Salvador
– Panama
– Rep. Dominicana
– Colombia.
– Aruba 1
– Aruba 2
Weganan den dia lo tuma lugar na Joe Laveist Ballpark y weganan anochi lo tuma lugar na Nadi Crismo Angela Ballpark.
Campeonato Latino Americano Junior
Diasabra a tuma lugar e Conferencia di Prensa di e campeonato Latino Americano Junior 2018 cu lo bai tuma lugar aki na Aruba.


text:
Segun un encuesta realisa pa Instagram, cuater di cada 10 persona ta post riba nan rednan social, potretnan di nan biahe, pa genera comentario y blof dilanti di nan amigonan. Incluso, segun e mesun encuesta, 25% ta haci’e manera cu nan yega nan destino y 70% ta kies solamente e miho imagennan prome cu load esakinan.
E ta un fenomeno mundial cu a bira tendencia y tin un nomber: Braggie, un palabra deriva di e verbo “to brag”, cu kiermen presumi of blof.
Segun otro encuesta realisa pa e website Hotels.com, na Reino Uni un 39% di e usuarionan a admiti di a subi imagennan di nan vakantie pa genera comentario entre nan circulo di amistad y famia.
Pero, tene cuenta cu share potret di nos vakantie no ta nada nobo. Sin embargo, den e era di rednan social, nos ta birando mas competitivo pa tur hende haya sa con grandi nos vakantie ta”, segun Laura Watts di Hotels.com a splica na Daily Mail.
Segun e estudio Britanico, shete di cada dies persona na kende a haci e encuesta, ta reconoce cu nan ta scoge e miho potretnan of ta “edit” nan prome cu subinan pa nan ta mustra miho of pa wak cual tin e miho angulo di e usario. Y cu e cantidad di aplicacion cu tin awendia pa smartphones ta imposibel no cay den tentacion.
http://www.m360.cl/


text:
TEAM 99 A DOMINA TEAM BUBALI!! DEN DOMINO NA KUDAWECHA
TEAM 99 A DOMINA TEAM BUBALI!!
Kudawecha/Calabas Square Garden – Shonnan diasabra ultimo, e tan spera "showdown" entre e Team di 99 Bar & Restaurant y e Team di Bubali a tuma lugar den e unico y exclusivo Domino Square Garden na mundo! Un evento hopi anticipa ya cu esaki lo ta e anochi di debut di Team Bubali den 99 Bar & Restaurant na Calabas/Kudawecha. Ya pa 8'or varios integrantenan di e notorio team di biljart di decada di 90 - millenium, conosi den boca di pueblo e tempo ey manera "caymannan di Bubali Plas", a presenta pa asina wak ta ken t'e grupo straño aki cu ta representa 99 Bar! Guynan manera Calucho Gomez, Errel Tromp, y Robby "Base" Tromp tabata sinta manera cayman na boc'i riw cla pa hasi victima! Nan a haya refuerso te asta di un conosido "trancado di wega" di Team 99, kende pa motibonan te aindo no aclarea, a disidi di bula cura hunga pa Bubali! N'e otro banda tabata tin e grupo di semper, veteranonan bakia den domino man'e Don Salomon, Tinchi, Chiks, Ronny, y e conosido Snor Perez!
Shonnan wega no a cuminsa drechi cu'n tabla a bula den 99 Bar & Restaurant, ora cu nada menos "el teror de Camay" a perde wega tras di wega!! Fuse marca "high temper" a bula bay off! Aki ta cuenta di lanta foi mesa, duna speech "18+", subi pickup sali bay estilo "hala pa mi pasa"!!! Shonnan un palabra di cautela di parti di gerensia di 99 Bar & Restaurant, si bo ta bin wak wega di domino, para bo auto drechi y netchi como debe ser den e vaknan designa pa parkeer! No pensa mes di para bo auto tras di auto cu ta parkeer bon caba, ya cu si ta bo dia di mala suerte, bo ta parkeer tras di un pickup estilo "I don't give a damn"! Y pa colmo si su doño haya sota, e ta ranca sali sin wak patras!
Bueno, despues di momentonan basta emocionante, e wega a sigui den un ambiente super ameno caminda niun di dos team tabata dispuesto pa baha cabes pa otro! Dado momento ambos taema a disidi cu ta miho no caba e wega na 21 manera ta custumber, pero na 16. Despues di un bataya fuertisimo, Team 99 a logra "edge" Team Bubali pa 1 punto, y a logra titula campeon cu e score di 16-15! Un pabien grandi ta bay pa e tremendo grupo di Chicas Polar, kende nan a sa di anima e anochi na un forma super fabuloso cu yen di premionan sorpresa pa un y tur presente.


text:
artefaktonan di antes
Klek riba e florin pa
algun stampia
mas sèn di antes.
kasuela
foneshi: Te den
añanan 50 tabata usa forneshi ahinda. E ta un subida traha di pieda kaminda ta
traha kandela riba dje.
E weja ta para riba tres pieda grandi.
tati
stripan Un tati mas grandi, usa pa drecha maishi òf rama di koko riba dak di un kas di kunuku.
chi ku cha Ta un pida hèrmènt pa kue datu pa tranké. E chi bo ta hinka i e cha bo ta hala pa bo.
horketa
Meskos ku chi ku cha pero mas grandi i su uso ta mas pa kue rama.
Tambe palu pa konstruí kas di pal'i maishi.
sia di buriku
suadera Paña òf blachinan di bakoba pone bou di e sia di buriku pa e sia no hasié due.
pilon
E pilon traha dor d
kima i
raspa ta mihó ku esun koba
riba draibank pa motibu ku e
palu ta seka. E dos pilon na
pòtrèt ta di palu di tamarein.
manga E palu pa bati den pilon.
gobi
wea pishi, wea di un orea, wea di rèspèt
alta mayó Un bleki
pa tira sushi (di bai af) den mondi òf laman.
kalèmbè Un kuchara kortá for di un kalbas.
tapara Un kalbas pa warda awa.
tutumba Un kalbas ba warda awa.
kalbas floria Un kalbas pa warda prenda, dòrna ku kuchú.
malati Zuíp di rùber, kueru òf rabu di un chuchu.
bateha Un tobo di palu pa baña.lampi di klabu
koko Un kuchara pa saka awa.
drums trata ku kalki i sement
set di tualèt
Un fornu di kalki (?). Pieda di laman pa laba paña. Restunan di un kasita ku
e pieda di laba paña.


text:
Den e spirito di Pasco y e deseo pa duna en bes di ricibi, La Cabana Beach Resort & Casino a mobilisa pa asina extende felicidad, lubidando riba nan mes y asina haya tempo pa otro. E proyecto anual ‘Food Drive’, encabesa pa Nilda Girigori, asistente di e ehecutivo di Housekeeping, a celebra su di 5 aña consecutivo y a resulta den un exito rotundo. Asociadonan felizmente a hasi donacion di koffie, te, lechi, aros, sucu, hariña, bonchi, condimento, cuminda di bleki manera berdura, tuna, soseishi, sopi, spaghetti cu saus, buscuchi, mangel, azeta pa cushina, pasta di djente, habon, anasa corta na slice y mucho mas. Nan a logra yena 40 saco di comestibel y entreganan na 40 famia menos afortuna.
Bendicion ta bai pa tur cu a comparti nan generosidad, e famia di La Cabana Beach Resort & Casino realmente a provee famianan local cu un regalo memorable pa e diananan di fiesta. Riba potretnan por aprecia mas di e ‘Food Drive’.
La Cabana Beach Resort & Casino ta duna bek na comunidad
Den e spirito di Pasco y e deseo pa duna en bes di ricibi, La Cabana Beach Resort & Casino a mobilisa pa asina extende felicidad, lubidando riba nan mes y asina haya tempo pa otro. E proyecto anual ‘Food Drive’, encabesa pa Nilda Girigori, asistente di e ehecutivo di Housekeeping, a celebra su di 5 aña consecutivo y a resulta den un exito rotundo. Asociadonan felizmente a hasi donacion di koffie, te, lechi, aros, sucu, hariña, bonchi, condimento, cuminda di bleki manera berdura, tuna, soseishi, sopi, spaghetti cu saus, buscuchi, mangel, azeta pa cushina, pasta di djente, habon, anasa corta na slice y mucho mas. Nan a logra yena 40 saco di comestibel y entreganan na 40 famia menos afortuna.


text:
For di fuentenan bon na altura BoletinExtra a hanja sa ku tin problemanan serio na DTP, Sr. Keteldijk, despues ku ela keda retira dor di minister Otmar Oduber tempo e tabata minister ainda, pasobra e no tabata funciona y ku awor a wordo poni bek na trabao dor di Minister De Meza, a kuminsa tuma represalia kontra tur trahador ku ta ambtenaar y ku ta sea afilia of a hanja trabao bao di Otmar oduber komo minister. E problemanan a kuminsa na momento ku trahadornan (ambtenaar) a ninga di kana na pia te Hospital pa buska e vehikulonan di trabao di DTP ku mester ser poni na hospital tur atardi ora trabao kaba y buska tur mainta prome ku kuminsa traha. Pa basta tempo e trahadorna a kopera pero a kansa di tur mainta y atardi tin ku kana pa poko 3 kilometer bai y bin. Ora trahadornan a pidi pa hanja un of otro manera pa wordo transporta den grupo of individual esaki a wordo nenga y prohibi pa e transporte keda hasi dor di contractantnan.
A bai asina lew ku 3 ambtenaar a hanja schorsing pasobra nan a ninga di kana bai buska auto na hospital den oranan di mainta. Nan tabata kopera pero e kos a bira dimas pa nan awor, pasobra no solamente ela bira kustumber pero awor ela bira obligashon.
E tres trahadornan aki a hanja ‘toegangontzegging’ loke na prome instante ta kontra tur ley y regla den gobierno, pero esey nan sindikato lo bai vecht uit ku DTP/director. Mas lew ku e director por jega ta di duna un warning, traha un rapport y entrega esaki na e minister De Meza. E director a of lo a laga sa ku si e ambtenaar nan bai den protesta, e contractantnan tey tog pa hasi e trabao. Loke mas a molestia e trahadornan ta e menasa manda dor di e director den direkshon di e contractantnan poni dor minister De meza, ku si nan uni na e trahadornan, nan pan ta na peliger. Pa loke ta ontezegging e trahadornan lo bai bringa esaki via nan sindikatonan pa asina trese un fin na e tirania di e director Sr. Ketedijk di akuerdo ku e fuento bon na altura di desarollonan den DTP for di despues ku e director a bolbe bek.


text:
LOS ANGELES – E ekipo di Los Angeles Dodgers a trade nan catcher principal A.J. Ellis pa e ekipo di Philadelphia Phillies pa Carlos Ruiz mientrastanto Dodgers ta den necesidad di un catcher como backup y asina a habri lugar pa e hoben Arubiano Shawn Zarraga subi cu e ekipo di Grandes Ligas.
Zarraga lo ta prome biaha hunto cu un ekipo di Grandes Ligas, e la bati pa un averahe combina di .265 (113-30) cu un on base percentage di .348, 7 doblete y 14 RBI den 41 wega cu OKC Dodgers y doble AA Tulsa e temporada aki.
Shawn Zarraga tin 9 anja den Minor League y awe lo sinti kiko ta cu e ekipo grandi. Nos di Sports Zone Aruba ta desea Shawn Zarraga tur clase di exito pa e resto di temporada y cu e por haci su debut pronto den Grandes Ligas.


text:
Evento
Evento
Ta busca boluntario
Pa Festival di Buki pa Mucha biblioteca ta busca boluntario. Boluntario cu por yuda guia autor pa scol. Esaki den siman di dia 5 pa 9 di November 2018. Boluntario motiva pa yuda haci e siman un exito. Interes den e proyecto y trabou di biblioteca. Boluntario cu ta yuda na e meta di stimula […]Read more
Renovacion edificio biblioteca San Nicolas ta cla
E siman aki gerente di Biblioteca Nacional Aruba a ricibi e yabi di edificio biblioteca San Nicolas for di ingeniero sr. Eric Vrolijk di DOW. Cu e entrega oficial di yabi, e proyecto grandi di renova edificio di biblioteca a yega su fin y pronto biblioteca por muda bek pa su cas. Despues di un […]Read more
Renovatie bibliotheekgebouw San Nicolas afgerond
Na een ingrijpende renovatie die een jaar duurde voldoet de bibliotheek beter aan de vraag van de nieuwe tijd en vooral van haar gebruikers. Momenteel wordt de laatste hand gelegd aan de afwerking en heeft de officiële overhandiging van de sleutel plaatsgevonden. Afgelopen week gaven drie internationale artiesten de bibliotheek een indrukwekkend aanzien. Het gebouw […]Read more
Imahen bibo riba muraya di biblioteca San Nicolas
Den cuadro di Aruba Art Fair tres artista internacional a bin Aruba pa haci nan arte riba e edificio di biblioteca na San Nicolas. E tres artista visual, Dmitrij, Mr. Dheo y Pariz One, nan a yega di traha varios obra hunto caba. Prome cu nan haci nan arte nan a haci un investigacion kico […]Read more
Mobile Makerspace
Nos mundo ta cambiando hopi lihe. Tecnologia lo hunga un rol primordial den futuro desaroyo di nos pais. Nos muchanan lo traha trabaonan cu no ta exisiti ainda y nos sector laboral lo tin mester di habilidanan nobo. Pa e motibo aki ta trece proyectonan innovativo manera un Mobile Makerspace. Esaki ta un proyecto di […]Read more
Nos parhanan riba murals na San Nicolas
Nos naturalesa, bestianan y muy en particular nos parhanan ta bou menasa pa motibo di hopi construccion y contaminacion di medio ambiente. Ta purba di capta atencion di publico pa e problematico aki pa medio di Arte visual. Aruba Art Fair (AAF) ta un proyecto special cu ta pone publico pensa riba e industria creativo […]Read more
Simposio Papiamento, 26 y 27 di oktober
Conferencia na ocasion di 15 aña di Papiamento como idioma oficial. Papiamento tin un status oficial na Aruba, Boneiro y Corsou. Na 2018 nos ta celebra cu na Aruba ya ta 15 aña cu Papiamento tin un status oficial. Plataforma Union di Papiamento ta organisa un simposio di dos dia pa pone atencion riba Papiamento pa aporta na […]Read more
United Nations 2030 Agenda for Sustainable Development
25 di september a haci 3 aña cu a firma e United Nations 2030 Agenda for Sustainable Development y esaki tin su atencion. Na New York tin tres Minister cu a bay pa atende e reunionnan relaciona cu esaki, Minister President, Minister di Turismo y Salubridad y Minister di Husticia pa atende e reunionnan relaciona cu e […]Read more
Pasa wak un ‘Mural in the making’ den weekend
3 artista famoso ta haciendo un trabou grandi riba murayanan di edificio di biblioteca San Nicolas. Esaki den cuadro di Aruba Art Fair 2018. Directora di biblioteca a yama nan bon bini. Tres artista, Dmitrij, Mr. Dheo y Pariz One cu a yega di traha varios obra hunto caba. Aki por wak cu e artista […]Read more
Charla di Dr. Viana na biblioteca
Awe mainta dr. Carlos Viana a bishita biblioteca pa duna un charla na empleadonan di salud, muy en particular e salud fisico, emocional y sexual den fase di bida di Menopausa y Andropausa. Dr. Viana a splica hopi di e bida sexual y kico ta cambia ora e edad ta subi. Tambe el a recomenda […]Read more
Ahedres na biblioteca pa mucha
E proyecto ‘Ahedres ta bay den Bario’ ta na biblioteca na Playa na october. Cu e proyecto aki e federacion ta spera di por brinda tur mucha di Aruba entre 6 y 12 aña e posibilidad pa sigui les gratis di ahedres. Pa e training lo bin un maestro internacional di ahedres di Cuba, den […]Read more
Buki di arte
Curador di Aruba Art Fair, sr. Jimmy Yanez a regala biblioteca diferente buki pa e coleccion. Sr. Yanez actualmente ta ocupa cu e organisacion di Aruba Art Fair pero asina mes el a haya tempo pa entrega un donacion na sra. Astrid Britten, directora di biblioteca. Trata di algun buki di arte na Venezuela y […]Read more
Curasonchi
Poeta Rosabelle Illes a skirbi su prome buki pa mucha hunto cu Levie Silvanie. Jowy Maasdamme ta ilustrador pa e buki. Titulo di e buki ta ‘Curasonchi’. Curasonchi ta un buki skirbi den 5 idioma. E buki ta disponibel for di dia 29 di september. Rosabelle y Levi ta presenta e buki durante Festival di […]Read more
Vanessa and friends
Vanessa gusta e tema di e Festival di Buki pa Mucha di e aña aki masha hopi mes. E ta un tema cu bo ta wak bek den su obranan y tambe e ta gusta pinta mucha. Ta pesey Vanessa ta e artista ideal pa e proyecto di un buki special pa mucha, e regalo […]Read more
Actividad pa mucha
Actriz, musico y autora Emerita Emerencia cu su popchi Chabelita a conta storia na nos muchanan bishitante. Y tambe nan a canta hunto. Esaki ta den Verteltoren, actividad di diamars atardi 3or. Tur siman tin actividad pa mucha na Biblioteca Nacional Aruba. Diamars atardi tin actividad na biblioteca na Playa y diaranson tin actividad na […]Read more
Lespakket pa maestro di scol
E siman aki docentenan di scol basico ta den workshop na biblioteca pa siña di e tema, haya inspiracion y hopi idea y wak con por trata e tema den klas. Aki nos tin e lespakket si bo ta desea di haya tips. Tambe informacion di tur autor y ilustrador cu ta bishita scol den siman […]Read more
Un Makerspace na biblioteca
Metabolic Foundation ta habri su Brenchie’s Lab Makerspace na biblioteca dialuna dia 8 di october. Un makerspace ta un espacio unda ta bin hunto pa comparti interes comun, specialmente riba tereno di computer of tecnologia, pa traha riba proyectonan mientras ta comparti ideanan, ekipo y conocemento. Un espacio caminda un y tur por experimenta cu […]Read more
Prints of 4 children by J. Macdonald Henry
The library has 4 prints of children by artist J. Macdonald Henry titled: ‘Buttons’, ‘Top knot’, ‘Shine eye’ and ‘Cane row’. These are not the original charcoal drawings. J. MacDonald Henry was an internationally known artist born in Jamaica in 1960. Her mother and child portrait seemed to be the most popular of her works. […]Read more
Mirto Tromp y Shon Coneu
Mondhygieniste Mirto Tromp a duna informacion con pa tene djente limpi na muchanan. Esaki a sosode den Verteltoren y pa medio di e storia di Shon Coneu. Aki por wak e muchanan ta haya un checkup pa wak si nan tin plaque riba djente. Ban skeiro djente!Read more
Tanchi Esmee den Verteltoren
Nos promer actividad den Verteltoren tabatin un bon acogida. Tanchi Esmee a haci un tremendo trabou di a splica e muchanan e importancia di Awa y cu for di dje por crea energia. Tambe el a usa un videoclip di un turtuga splicando ta con nos ta yega na Awa. El a conta un storia […]Read more
Matanan Medicinal Local
Biblioteca Nacional Aruba ta presenta otro edicion di Sustainable Education Symposium (SES) y esaki ta tuma lugar e siman aki na biblioteca na Playa. Tema e aña aki ta ‘Matanan Medicinal Local’. A cuminsa cu un seminario pa studiantenan di scol secundario y avansa. Orador principal ta sra. Dinah Veeris di Corsou y otro oradornan di […]Read more
Entrega di corant digitalisa na Dept. Arubiana
Dos representante di e compania Hulandes, KARMAC a entrega corantnan digitalisa for di e microfilms cu nan a produci pa Biblioteca Nacional Aruba (BNA). E proceso di produci microfilms a sosode na 2004, tempo cu BNA a manda e corantnan ‘El Despertador’ y ‘Arubaansche Courant’ pa KARMAC na Hulanda. Awor nan a digitalisa e microfilms […]Read more
Tema ‘Amistad’ den imahen
Na Biblioteca Nacional Aruba preparacionnan ta den full swing pa e Festival di Buki pa Mucha. Un proyecto anual cu biblioteca ta organisa pa stimula lesamento cerca tur mucha den comunidad. Tema e aña aki ta ‘Amistad’ y artista visual, Vanessa Paulina, a traduci esaki den un imahen. Vanessa Paulina a haci esaki den su […]Read more
Amistad den festival
Biblioteca Nacional Aruba ta presenta otro edicion di su Festival di Buki pa Mucha. Actividadnan di Festival di Buki pa Mucha 2018 ta den luz di e tema ‘Amistad’. E aña aki e lema ta ‘Amistad! Traha storia hunto. Ta pidi scolnan pa registra pa un bishita di un autor of ilustrador na scol. Tambe […]Read more


text:
Camacuri: Diabierna algo pasa di 8’or di anochi, informacion ta drenta cu lo tin un curpa sin bida pega den e matanan di mangel pazuid di e pista di airport.
Mesora ta pidi pa presencia di autoridadnan competente, pero mirando cu e curpa ta pega memey di e matanan di mangel, ta dificil por yega saca esaki. Aparentemente e coriente di lama lo a pegue den e mangelnan.
Actualmente presencia di brandweer a wordo pidi, pa pone suficiente iluminacion y pa yuda polis saca e curpa cu ta pega den e mangelnan. Autoridad ta na e sitio caminda e curpa a wordo descubri.
Identidad di e curpa sin bida ainda no ta oficialmente conoci.
Manera cu identifica e curpa y nos ricibi e nomber oficialmente nos lo publica esaki.


text:
Moises—Un Hòmber Ku A Mustra Amor
KIKO TA AMOR?
Amor ta enserá un kariño profundo pa otro hende. Un persona amoroso ta demostrá ku echo i palabra kiko e ta sinti pa esnan ku e ta stima, maske esei ta enbolbé sakrifisio di su parti.
KON MOISES A DEMOSTRÁ AMOR?
Moises tabatin un gran amor pa Dios. Kon el a mustra esei? Wèl, kòrda e palabranan di 1 Huan 5:3: “Amor pa Dios ta nifiká ku nos ta kumpli ku su mandamentunan.” Moises a biba na armonia ku e prinsipio ei. Por ehèmpel, tur loke Dios a pidié hasi—for di loke a parse e tarea di mas simpel, esta, di ekstendé su bara riba Laman Kòrá, te na esun di mas difísil, esta, di enfrentá e Fárao poderoso—Moises a obedesé. Sea e mandamentu tabata fásil òf difísil pa kumpli kuné, Moises a obedesé. “Asina el a hasi.”—Éksodo 40:16.
Moises a demostrá amor pa e otro israelitanan. Nan tabata sa ku Yehova tabata guia su pueblo pa medio di Moises; p’esei, nan a akudí na dje ku nan problemanan. Beibel ta bisa: “E pueblo tabata pará rònt di Moises for di mainta te atardi.” (Éksodo 18:13-16) Imaginá kon kansá Moises lo tabata keda despues di skucha e israelitanan deshogá nan mes serka dje pa oranan largu! Sinembargo, Moises tabata kontentu ku e por a yuda nan.
Ademas di skucha nan, Moises a hasi orashon tambe pa e hendenan ku el a stima. El a asta hasi orashon pa esnan ku a hasi malu kuné! Por ehèmpel, ora Miriam, ruman muhé di Moises, a murmurá kontra Moises, Yehova a dal Miriam ku lepra. En bes di alegrá ku Dios a kastigá Miriam, Moises mesora a hasi orashon p’e, bisando: “O Dios, kur’é, mi ta pidi bo!” (Numbernan 12:13) Ta amor so por a motivá Moises pa hasi e supliká sinsero ei!
KI LÈS NOS POR SIÑA?
Nos por imitá Moises ora nos ta desaroyá un amor profundo pa Dios. E amor ei ta motivá nos pa obedesé su mandamentunan “di kurason.” (Romanonan 6:17) Ora nos ta obedesé Yehova di kurason, nos ta hasi su kurason kontentu. (Proverbionan 27:11) Esei ta bon pa nos mes tambe. Al fin i al kabo, ora nos ta sirbi Dios pa motibu ku nos di bèrdat ta stim’é, no solamente nos lo hasi loke ta korekto, sino ku nos lo tin goso tambe den loke nos ta hasi!—Salmo 100:2.
Tambe nos por imitá Moises ora nos ta desaroyá amor di sakrifisio propio pa otro hende. Ora nos amigunan òf famianan bini serka nos ku nan problemanan, amor lo motivá nos pa (1) duna nan nos atenshon di kurason, (2) pone nos mes na nan lugá, òf sinti loke nan ta sinti i (3) laga nan sa ku nos ta interesá den nan.
Meskos ku Moises, nos por hasi orashon pa nos sernan kerí. Tin biaha nos por sinti nos malu ku nos no por yuda nan ora nan konta nos nan problema. Nos por asta lamentá: “Ta duel mi ku tur loke mi por hasi pa bo ta orashon.” Pero kòrda: “Supliká di un hende hustu tin hopi poder i ta masha efektivo.” (Santiago 5:16) De echo, nos orashonnan lo por impulsá Yehova pa hasi algu pa e persona ku otro ora lo E no a hasi. Realmente, tin algu mas mihó ku nos por hasi pa nos sernan kerí ku no ta di resa na Dios pa nan? *
Bo no ta haña ku nos por siña hopi for di Moises? Maske e tabata un hòmber masha gewon, el a pone un ekselente ehèmpel di fe, humildat i amor. Mas nos imitá su ehèmpel, mas esei lo benefisiá nos mes i tambe otro hende.—Romanonan 15:4.
^ par. 8 Pa Dios skucha nos orashonnan, nos tin ku hasi esfuerso pa kumpli ku su rekisitonan. Pa mas informashon, wak kapítulo 17 di e buki Kiko Beibel Ta Siña Realmente? publiká pa Testigunan di Yehova.


text:
Konseho di Minister ta duna oido na petishon pa konsulta
Ta wanta temporalmente pa den Plataforma Diálogo Nashonal yega na palabrashon kon ehekutá desishonnan tumá
WILLEMSTAD –Representashon di Sentral di sindikatonan CGTC i SSK, riba nan petishon, a keda risibí na Fort Amsterdam pa Ministernan Rhuggenaath, Alcalá-Wallé i Konket. E enkuentro aki a tuma lugá djabièrne mainta 1 di yüni 10’or. Meta di e reunion tabata pa eksplorá posibilidatnan pa trese trankilidat bèk den seno di FEFFIK. E reunion a tuma lugá den bon esfera den kua esnan na mesa a koinsidí ku mester kana huntu pa yega na realisá e desishon ku Konseho di Minister a tuma riba 9 di mei último. Tambe a bai di akuerdo ku otro ku e plataforma ‘Diálogo Nashonal’ ta e plataforma indiká riba kua partnernan sosial i ‘stakeholders’ por tuma nota di tur informashon disponibel pa a base di e informashon ei yega na akuerdo riba e kaminda di mas responsabel pa kana pa yega na ehekushon di e desishon di 9 di mei 2018.
Konseho di Minister, den un seshon ekstraordinario di mesun djabièrne atardi, a rekonosé e echo ku no tabatin konsulta adekuá entre Gobièrnu i tur ‘stakeholders’ den kuadro di solushonamentu di e reto di FEFFIK i den kuadro di brinda mihó posibilidatnan pa enseñansa di fishi i enseñansa di Segundo oportunidat. Konseho di Minister a base di esaki a akordá e siguiente pasonan den kuadro di ehekushon di e desishonnan tumá riba 9 di mei último:
- Ta wanta un ratu (temporalmente) ku ehekushon di e desishon di 9 di mei último numerá 2018/18969 di moda ku riba término korto por organisá un Diálogo Nashonal pa yega na palabrashonnan konkreto pa yega na ehekutá e “Traject Vakopleidingen Curaçao (FEFFIK) manera elaborá den e memo di 7 di mei 2018 (nr. 2018/18969) di e ministerio di Enseñansa i Siensia;
- Ta invitá tur ‘stakeholders’ (tur partido relevante ku ta suheto na e trayekto) pa partisipá na e Diálogo Nashonal;
- Minister di Enseñansa, Siensia, Kultura i Deporte ta esun ku ta hasi e desishon aki di Konseho di Minister konosí.
Konseho di Minister ta optimista ku riba término korto por informá kon ta bai garantisá un mihó organisashon di Enseñansa di fishi na Kòrsou ku ta brinda mas oportunidat i garantia pa nos hóbennan i komunidat riba merkado laboral. Tambe mihó klaridat riba kon ta bai duna mas oportunidat pa rekapasitashon pa esnan den merkado laboral i esnan ku ke subi merkado laboral.


text:
Diasabra atardi a drenta informacion di un persona cu lo tawata pisca y despues pa un of otro motibo lo a cay na lama y hoga. Esaki tawata na Conchi.
Algun persona eybanda a haya e curpa y nan a pone un caminda y avisa autoridad, pa asina nan lo por transporte.
Mes ora cu e noticia a wordo conoci, park rangers y polis a dirigi nan mes pa e sitio.
Na e sitio, nan a haya e curpa sin bida di e homber y a trece na e entreda di Shete cu ta bay pa Conchi.
Pa 6:30 Dr Texier ta constata morto di e persona yama Richard Alberts Dirksz, Aruba 16 januari 1970 y biba na Shete, pues no mucho leu di e entrada pa bay drenta Parke Arikok.
Boletinextra.com kier a manda un palabra di condolencia na famia di e fayecido.


text:
Noord – Diadomingo atardi polis y ambulance a bay banda di e banco na Noord, caminda auto a dal 2 persona.
Na yegada di polis, nan ta haya un señora cu a haya sla na cabes y tawata sangra.
Un cabayero tambe lo a resulta herida, pero no tawata mustra di e serio ey.
Segun nos por a compronde, e señora na stuur di e Kia pa un of otro motibo lo hala y dal e señora.
Dos ambulance a presenta y transporta esnan herida pa hospitaal. E señora di e Kia cu probablemente lo a bira malo na stuur a wordo atendi na e sitio.


text:
Pronostico di tempo: diahuebs anochi: levemente te parcialmente nubla y generalmente seco. Den marduga y diabierna: levemente te parcialmente nubla cu chens pa un awasero pasahero.
Temperatura maximo 31 grado Celsius y temperatura minimo 25 grado Celsius.
Solo lo baha awe nochi 06:31 pm y lo sali maƱan mainta 07:04 am.
Biento: modera te basta fuerte for di direccion oost te oost- zuidoost;
forsa 4 te 5 (20 te 39 km/ora, 11 te 21 nudo). Den dia fuerte te posiblemente duro den rafaga;forsa 6 te 7 (40 te 61 km/ora, 22 te 33 nudo)
Situacion general di tempo:
Extension di un area di presion halto riba ocean Atlantico ta dominando tempo den region local. Aire relativamente seco ta wordo induci door di e sistema aki; sinembargo, un aumento leve di humedad den nivelnan mas abou di atmosfera lo por pone un awasero pasahero desaroya den oranan di marduga y mainta.
Condicion di lama:
Olanan di lama lo ta for di direccion oost cu haltura di 4 te 7 pia; e olanan di mas halto lo ta na costa noord te noordwest di e isla caminda nan por yega temporalmente 8 pia.
Temperatura di superficie di lama: 25 grado Celsius.
Fenomenonan special: ningun
Registracion di temperatura (Celsius) y awasero (mm) den ultimo 24 ora:
Airport max 31 / min 26 / 0.0
Sero blanco max 31 / min 26 / 0.0
Pronostico di tempo pa proximo fin di siman:
Levemente te parcialmente nubla y generalmente seco. Biento lo ta for di direccion generalmente oost y modera te basta fuerte; den dia fuerte te posiblemente duro den rafaga;
temperatura max / min lo ta: 30/25


text:
Elvis Lopez ta splica tocante casnan di bleki:
ORANJESTAD (AAN)—Celebrando otro apertura di Atelier 79, Elvis Lopez a splica den entrevista cu Matutino DIARIO, tocante e actividad cu a tuma lugar den fin di siman.
E biaha aki ta na San Nicolas cu sosten di Fondo di Monumento y tambe DOW cu a permiti nan uza un precioso edificio ex-Uncle Louis Store.
A habri tambe un exposicion di un di e artistanan grandi di Aruba Agnes Leslie y tambe tabata tin e clausura di nan tayer di trabao “Haci di herencia un arte” y den esaki tin obranan di alumnonan di e tayer di trabao “Traha casnan di bleki” y tur e hendenan cu a participa, cu a duna nan relato di historia di e casnan di bleki cu tabata wordo traha den pasado, den Village.
Y banda di Casa Nena San Nicolas tin tur e obranan tridimensional cu ta escultura presenta den un hardin cu nan mes a crea, y asina a trece algo mas completo unda por a mira tres diferente show den un.


text:
TECNOLOGIA
CALIFORNIA, Merca- Poco despues di e scandal di Cambridge Analytica, e plataforma a descubri cu dato di usuarionan cu a haci un test psicologico cu’n aplicacion lo a keda exponi riba internet.
Datonan personal di tres miyon usuario di Facebook cu a accede na un aplicacion crea pa e Universidad di Cambridge pa e plataforma a keda exponi y accesibel riba internet, segun New Scientist a informa.
E autornan di e aplicacion myPersonality, cu tabata ofrece e posibilidad di realisa testnan psicologico, a distribui despues e resultadonan di esaki. Informacion personal na mas di shen investigadonan pa medio di un pagin web colaborativo sin garantianan suficiente di siguridad.
Pa por drenta den esaki, tabata mester a registra e colaborador den e proyecto. Sin embargo, un buskeda rapdio riba internet a revela e existencia di un nomber di usuario y un paswoord comun cu tabata permiti e acceso na datonan. Originalmente dirigi na investigadonan y psicologonan aproba, e informacion a wordo consulta pa mas di 280 persona di casi 150 institucion, incluyendo companianan tecnologico manera Google of Microsoft.
Desde cu e aplicacion a wordo uza pa mas di 6 miyon persona. E mita di cual a bay di acuerdo comparti cu e proyecto informacion priva manera edad, sexo, ubicacion of actualisacion di estado.
Facebook a suspende myPersonality dia 7 di april y ta bou investigacion si e lenguahe uza pa e aplicacion ora di describi e forma di comparti e datonan ta representa e violacion di e politica di e plataforma.
E aplicacion myPersonality a yama e atencion di e specialistanan di Facebook den cuadro di e investigacion cu a cuminsa despues di e scandal rond di e consultora Cambridge Analytica. Al menos 200 aplicacion a wordo cancela pa e red social como parti di e prome etapa di revision di e ‘software’ cu ta accede na dato di usuarionan.
Fuente: RT Noticias


text:
SETAR ta recorda tur abonado cu si pa un of otro motibo e number, nomber of adres di e cliente no ta corecto actualmente den buki di telefoon 2017, cu por haci e cambionan necesario prome cu e edicion di 2018 sali publica. Pa esnan cu ta desea di haci cambio, por hasi esaki prome cu dia 12 di augustus 2017. Ta hopi importante pa sa cu e nomber di e abonado y e number di telefoon lo sali publica den buki telefoon 2018, manera e ta registra den e data base di SETAR. Pa cambio di nomber of adres, por pasa na cualkier Teleshop.
Viuda of viudonan por haci cambio di nomber gratis na momento di presenta e “akto di fayesimento” (overlijdingsakte). Pa por haci cambio den nomber mester presenta un copia di registro civil (no mas bieu cu 6 luna) y pa negoshinan mester presenta copia di registracion di Camara di Comercio (max 6 luna bieu). Huntu cu e papelnan menciona ta rekeri un identidad valido (paspoort of rijbewijs di Aruba, Antiyas Hulandes , Hulanda of ID valido di Aruba).
Si e abonado ta desea pa nan number di telefon celular tambe aparece of haci un number di telefon “unlisted” den e buki di telefoon 2018, SETAR ta pidi pa porfabor haci e aplicacion na tempo. Pa mas informacion por yama 114, fax e informacion pa nr. 582-1501 na atencion di Janine Gibbs of manda un e-mail na customercare@setar.aw


text:
ORANJESTAD – Aruba Bank a lansa nan website y nan plataforma di online banking nobo y e team di mercadeo a scohe e biaha aki pa perfila e atleta Allyson Ponson. Poco ta e atletanan local cu ta perfila den un commercial na Aruba. E ehempelnan ta poco, Xander Bogaerts cu SETAR, Quincy Breell cu Digicel y awor Allyson Ponson landador di e 50m freestyle na Olympiada na Rio.
Nos por mira Allyson ta prepara pa su careda di 100m na piscina olimpico Roly Bislik na Savaneta unda cu na mitar di su careda ta saca cu cellular pa haci un transaccion bancario cu no por a warda. Commentaristanan deportivo Andrew Vrolijk y Seever Krozendijk tambe a participa na e tremendo produccion di Aruba Bank.
Un palabra di pabien na e team di mercadeo di Aruba Bank cu e video commercial aki, na director di e video Sr. Juan Torres y na landador olimpico Allyson Ponson.


text:
Huidige artikelen
woensdag 30 mei 2018 - Entrante diahuebs 31 di mei 2018 por busca e plachinan di number di auto
Esaki ta valido pa e clientenan cu ta wardando pa ricibi e plachinan cu nan a pidi
ORANJESTAD – Departamento di Impuesto ta participa cu entrante diahuebs, dia 31 di mei 2018, e clientenan cu na e momentonan aki ta wardando pa ricibi nan plachinan di number di auto, cu nan por acudi libremente na Camacuri pa busca e plachinan. Mester bay na e edificio anexo y drenta na porta number 2. Ta trata di e plachinan di e clientenan cu recientemente a registra un auto cu nan a cumpra y esnan cu a pidi plachinan nobo pa motibo cu e color di e plachinan a bay.
Gerencia di Departamento di Impuesto
30 di mei 2018


text:
WILLEMSTAD – Ainda no tin aseptashon pa persona ku limitashon mental na Kòrsou. Nan posibilidat pa haña un trabou ta minimal. Despues di presentá e personanan aki, i tambe nan habilidatnan, kuater bia na komunidat, Fundashon Kontakto ta konkluí ku ainda tin un kaminda largu pa kana. E siman aki tabatin e di sinku ‘Day on the Job, Yes I Can !’, ku Fundashon Kontakto ta organisá un bia pa aña.
Taizy Goeloe, terapeuta di trabou a splika ku riba e dia aki tur kliente ta sali for di Fundashon Kontakto i bai traha na un empresa di 9 or di mainta pa 12 or, bou di supervishon.
Dulce Koopman a traha e siguiente reportahe, algu promé ku e klientenan a bandoná Fundashon Kontakto pa bai traha
Taizy Goeloe a menshoná tambe ku komunidat mester bira mas konsiente i komprondé e persona ku desabilidat mental. Tambe mester tin e konosementu kon pa trata e persona ku limitashon mental, ora ku e ta na su trabou.
E proyekto ‘Day on the Job’, di e forma grandi ku Fundashon Kontakto a organis’é durante di 5 aña, ta bai sigui riba un eskala mas chikí. Taizy Goeloe: “Lider di e gruponan mes lo indiká na unda nan tin deseo di bai pa siña nan kliente algu”.
Fundashon Kontakto ta aktivo riba e tereno di training, formashon i guia. Den e kuadro aki, pasobra e Fundashon tin kontakto ku hopi empresa, den futuro gruponan chikí individualmente lo bai un ‘Day on the Job’, serka e empresanan konserní.


text:
ESTADOS UNIDOS – Outoridatnan polisial di New York ta buskando kontesta den e kaso di morto di un beibi di apénas 8 luna ku a keda hañá ta drif den East River, den un área sumamente popular pa turista i serka di e brùg di Brooklyn.
Outoridatnan ta investigando pa asina trata na determiná kuantu tempu e kurpa tabatin den awa promé ku e famia di turista a mira esaki den oranan di djadumingu atardi. Esaki pa motibu ku aparentemente e tabatin solamente un pèmper bistí. Tambe ta importante pa sa ken tabata e adulto enkargá di kuida esaki.
Tèstnan ku mester keda hasí lo determiná kon e beibi a muri. Outoridatnan a indiká si ku e kurpa no tabatin niun marka òf señal di trauma.
E famia ku a haña e beibi a indiká ku nan promé akto tabata di yama e number di emergensia di 911. Aki mesora a pensa ku tabata trata promé di un pòpchi, pero lamentablemente no tabata e kaso.
Esaki mesora a drenta awa tratando di kue e beibi i a kuminsá realisá reanimashon na esaki. El a indiká ku e beibi no tabata hala rosea i no tabatin señal di bida.
Outoridatnan polisial a yega algun minüt despues na e sitio i mesora a sera e sitio, unda a kontinuá ku reanimashon na e menor di edat. Esaki a keda trasladá pa un sentro médiko, unda no por a hasi nada mas pe i a deklar’é morto.
Ningun hende, mayor of tutor no tabata presente na e sitio.E lugá di hayasgo ta situá serka di South Seaport, na East River.


text:
A pesar di cu ta comun di asocia juice di fruta cu un estilo di bida saludabel. Pero un estudio reciente ta adverti riba e consecuencianan peligroso cu e bebemento di e bebida aki sin moderacion ta trece cun’e.
Adultonan mayor di 45 aña cu ta bebe bebidanan cu hopi sucu, manera refresco, bebida di fruta y juice di fruta, por core un risico mas grandi pa malesanan di curason of otro causanan. Esaki ta segun un estudio presenta den un conferencia di e American Heart Association, reporta EurekAlert!
Den e investigacion a uza datonan di otro estudio nacional unda cu a participa mas di 30 mil persona mas grandi di 45 aña. Despues di a exclui e personanan cu antecedente di malesa cardiaco, como tambe di derame celebral y diabetes tipo 2, a keda cu 17.930 participante, cu a wordo sigui pa 6 aña largo.
E estudio a revela cu e 25% di e participantenan cu tabata bebe casi 0.7% liter of mas di bebidanan cu sucu pa dia, tabata core dobel e risico di morto pa un malesa di curason compara cu 25% di personanan cu tabata bebe menos di 30 mililitro. Ademas, tambe nan tabata tin un riesgo di muri pa otro causanan, incluyendo otro condicionnan cardiovascular. Sin embargo, nan a enfatisa cu e no ta relaciona cu causa-efecto, sino di un tendencia.
Na mes momento, cientificonan no a haya vinculo entre e consumo di cumindanan cu sucu y un mayor risico di morto. E autor di e estudio. Jean Welsh, di e Universidad Emory, a splica cu e cantidad y e frecuencia di consumo di bebidanan cu sucu, compaña pa e hecho di cu nan tin poco nutriente manera vet y proteina cu ta para e metabolismo y asina por splica e diferencia detecta.
Pakico bo mester stop di bebe juice di fruta di biaha
A pesar di cu ta comun di asocia juice di fruta cu un estilo di bida saludabel. Pero un estudio reciente ta adverti riba e consecuencianan peligroso cu e bebemento di e bebida aki sin moderacion ta trece cun’e.